open-index/open-wikipedia-markdown huggingface dataset:
ആദാമിന്റെ ആപ്പിൾ

കഴുത്തിൽ കാണുന്ന, ശബ്ദനാളത്തിന്റെ ഉയർന്ന ഭാഗത്തെയാണ് **ആദമിന്റെ ആപ്പിൾ** എന്ന് ഉദ്ദേശിക്കുന്നത്.  പുരുഷന്മാരിലും സ്ത്രീകളിലും ഇതുണ്ട്. എന്നാൽ പുരുഷന്മാരിൽ ഈ ഭാഗം വ്യക്തമായി കാണാം. ശ്വാസനാളത്തിന്റെ മുകളിലായി കഴുത്തിനു മുൻവശത്തായി ഇവ കാണുന്നു.

രണ്ടു കൃകപിണ്ഡ(thyroid)തരുണാസ്ഥികൾ കൂടിചേർന്നു് 90 ഡിഗ്രി ആയാണ് പുരുഷന്മാരിൽ ഇതു കാണുന്നത്. എന്നാൽ സ്ത്രീകളിൽ ഈ കോണ് ഏകദേശം 120 ഡിഗ്രി ആണ്. അത് ഒരു ആർച്ച് പോലെ ആകുന്നു. ആണുങ്ങളിൽ പ്രായപൂർത്തി ആവുമ്പോൾ ഇത് വികാസം പ്രാപിക്കുന്നു. ഇതിന് ഹോർമോൺ പ്രവർത്തനങ്ങൾ കാരണമാവുന്നു.

## അവലംബം

## സ്രോതസ്സുകൾ
# page 177,  All about human body, Addone Publishing Group

വർഗ്ഗം:മനുഷ്യശരീരഘടന
വർഗ്ഗം:ആദാമും ഹവ്വായും
ഇൻഗ്രസ്സ്

ജിപിഎസ് അടിസ്ഥാനമാക്കിയ ഒരു സമീപ യാഥാർത്ഥ്യ മാസീവ് മൾട്ടിപ്ലെയർ കളിയാണ് **ഇൻഗ്രസ്സ്**. ഗൂഗിൾ സ്റ്റാർട്ടപ്പായ നിയാന്റിക് ലാബ്സ് ആൻഡ്രോയിഡ് ഉപകരണങ്ങൾക്കായി നിർമ്മിച്ചതാണീ ഗെയിം. 2014 ജൂലൈ 14 മുതൽ ഈ ഗെയിം ആപ്പിളിന്റെ ഐഓഎസിനു വേണ്ടിയും ലഭ്യമാക്കി. ഒരു ശാസ്ത്ര കൽപ്പിത കഥാ പശ്ചാത്തലത്തിൽ നിന്നാരംഭിക്കുന്ന ഗെയിം കളിക്കാരുടെ കളിക്കനുസരിച്ച് മുന്നോട്ട് പോവുന്നു.

## കഥാതന്തു
ഭൂമിയിൽ നിന്ന് വിചിത്രമായ ഒരു ദ്രവ്യം ഉത്ഭവിക്കുന്നതായി ശാസ്ത്രലോകം കണ്ടെത്തി. എക്സോട്ടിക് മാറ്റർ അഥവാ എക്സ്എം എന്ന ഈ ദ്രവ്യം ഷേപ്പറുകൾ എന്ന അന്യഗ്രഹ ജീവികളുമായി ബന്ധപ്പെട്ടിരിക്കുന്നു. തുടർന്ന് ലോകം മൊത്തം രണ്ടായിത്തിരിഞ്ഞു. എൻലൈറ്റൻഡ് എന്ന വിഭാഗം എക്സ്എം മാനവിക പുരോഗതിയിലെ നാഴികക്കല്ലാണെന്നും അത് മനുഷ്യനെ മുമ്പോട്ട് നയിക്കുകയും ചെയ്യുമെന്ന് കരുതുന്നു. എന്നാൽ റെസിസ്റ്റൻസ് എന്ന വിഭാഗം ഷേപ്പറുകളുടെ ഭൂമിയിലേക്കുള്ള വരവ് തടയാൻ ശ്രമിക്കുന്നു. എങ്കിലും കളിയുടെ സന്തുലനാവസ്ഥ നിലനിർത്താൻ രണ്ടു വിഭാഗത്തിലേയും കളിക്കാർ ചിലപ്പോഴെല്ലാം ഒരുമിക്കുകയും നിഷ്പക്ഷ പ്രദേശങ്ങൾ ഉണ്ടാക്കുകയും ചെയ്യുന്നു.

## കളി
ഓരോ കളിക്കാരനും തന്റെ മൊബൈലിലെ ആപ്പിൽ, ഒരു മാപ്പ് ദൃശ്യമാകും. അതിൽ റോഡുകൾ മാത്രമാവും മാപ്പിന്റേതായി ഉള്ളത്. കെട്ടിടങ്ങളൊന്നും അടയാളപ്പെടുത്തിക്കാണിക്കാറില്ല. ഇതല്ലാതെ, എക്സൊട്ടിക്ക് മാറ്റർ, ലിങ്കുകൾ, കണ്ട്രോൾ ഫീൽഡുകൾ മറ്റു കളിക്കാർ ഉപേക്ഷിച്ചുപോയ ഉപായങ്ങൾ എന്നിവയും കാണാം.

മേൽപ്പറഞ്ഞ വസ്തുക്കളുമായി ഇടപെടണമെങ്കിൽ, കളിക്കുന്നയാൾ ഭൗതികമായി അതത് വസ്തുക്കളുടെ അരികിൽ എത്തണം. കളിക്കാരനെ മൊബൈലിൽ ഒരു അമ്പ് ആകൃതിയിൽ കാണിക്കുന്നു. ആ അമ്പിനു ചുറ്റും 40 മീറ്റർ ആരത്തിൽ കാണുന്ന വൃത്തത്തിനുള്ളിലുള്ള വസ്തുക്കളുമായി കളിക്കാരനു സംവദിക്കാം.

നടത്തുന്ന ഓരോ ഇടപെടലിനും (സംവേദനം) AP (ആക്സസ് പോയിന്റ്) കിട്ടും. ഈ ആക്സസ് പോയിന്റുളുടെ അടിസ്ഥാനത്തിൽ കളിക്കാരന്റെ നിലവാരവും ഉപായങ്ങളുടെ ശക്തിയും വർദ്ധിക്കുന്നു. 1 മുതൽ 16 വരെ ലെവലുകളിൽ കളിക്കാം. പുതിയ ദൗത്യങ്ങൾ കളിയിൽ ഉൾപ്പെടുത്താൻ പദ്ധതി ഉള്ളതായി നിയാന്റക്ക് ലാബ്സ് അറിയിച്ചിട്ടുണ്ട്.

## അഭിനേതാക്കൾ
* കാരെൻ സ്ട്രാസ്സ്മാൻ - ഡോ. ദെവ്റ ബോഗ്ദനോവിച്ച്
* ലോറ ബെയ്‍ലീ - അഡ (ഒരു അൽഗോരിതം)
* മിസ്റ്റി ലീ - മിസ്റ്റി ഹന്ന
* കേറ്റി ടൗൺസൻഡ് - ക്ലൂ
* ഇയോണി ബട്ട്‍ലർ - സൂസന്ന മോയർ
* ജെ.ബി. ബ്ലാങ്ക് - റോളണ്ട് ജാർവിസ്
* ക്രിസ്റ്റഫർ കോറി സ്മിത്ത് - ഹെൻറി ഹാങ്ക് ജോൺസൺ
* യൂരി ലോവന്താൾ - ഡോ. ഒലിവർ ലിന്റൺ-വോൾഫ്

## അവലംബം

## പുറം കണ്ണികൾ
* 
* നിയാന്റിക് എസ്കേപ്പ് കഥ

വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) കളികൾ
സന്തോഷ് കീഴാറ്റൂർ

ഒരു മലയാളചലച്ചിത്ര - നാടക നടനാണ് **സന്തോഷ് കീഴാറ്റൂർ (Santhosh Keezhattoor)**.  സ്വദേശം കണ്ണൂർ ജില്ലയിൽ തളിപ്പറമ്പിനടുത്ത് കീഴാറ്റൂർ എന്ന സ്ഥലമാണ്.

## ജീവിതരേഖ
പി.ദാമോദരന്റേയും കെ.കാർത്യായനിയുടേയും നാലു മക്കളിൽ മൂന്നാമത്തെയാളായി ജനിച്ചു. ഇദ്ദേഹം സ്കൂൾ വിദ്യാഭ്യാസം ചെയ്തത് തളിപ്പറമ്പ് മൂത്തേടത്ത് ഹൈസ്ക്കൂളിലാണ്. കണ്ണൂർ സംഘചേതനയുടെ നാടകത്തിൽ 16-ാം വയസ്സിൽ അഭിനയിച്ചുകൊണ്ട് പ്രൊഫഷണൽ നാടക രംഗത്തെത്തിച്ചേർന്നു. കോഴിക്കോട്‌ ചിരന്തന, തിരുവനന്തപുരം അക്ഷരകല, കെപിഎസി തുടങ്ങിയ സംഘങ്ങളിൽ അഭിനയിച്ചു. കോഴിക്കോട്‌ ഗോപിനാഥ്‌, കുഞ്ഞിമംഗലം രാഘവൻ മാസ്‌റ്റർ എന്നിവരാണ്‌ നാടകത്തിൽ സന്തോഷിന്റെ ഗുരുക്കന്മാർ. സ്കൂൾ, കോളജ് കുട്ടികൾക്കായി നാടകം എഴുതിക്കൊടുത്തു. സന്തോഷ് നിരവധി നാടകങ്ങൾ കുട്ടികൾക്ക് വേണ്ടി സംവിധാനം ചെയ്യുകയും അവയിൽ അഭിനയിക്കുകയും ചെയ്തിട്ടുണ്ട്. 2007-ൽ മിന്നുകെട്ട്‌ എന്ന സീരിയലിലൂടെ ടെലിവിഷൻ രംഗത്തെത്തി. പിന്നീട് *ദേവീമാഹാത്മ്യം, ആദിപരാശക്തി, മഹാഭാഗവതം* തുടങ്ങിയ സീരിയലുകളിലും വേഷമിട്ടു. ദ ഫ്രയിം, സ്ട്രീറ്റ് തുടങ്ങിയ ഷോർട്ട് ഫിലിമുകളും സന്തോഷിന്റേതായിട്ടുണ്ട്.

കണ്ണൂരിലെ പ്രഫഷണൽ നാടകങ്ങളുടെ ദീപാലങ്കാര സംവിധായകനായി പ്രവർത്തിച്ചിട്ടുള്ള ഇദ്ദേഹം നിരവധി പ്രഫഷണൽ നാടകങ്ങളിൽ അഭിനയിക്കുകയും ചെയ്തു. മല്ലിക സാരഭായിയോട് ഒന്നിച്ച് അവരുടെ സ്റ്റേജ് പ്രോഗ്രാമുകളുടെ സംവിധായകനായി പ്രവർത്തിക്കുകയും ചെയ്ത സന്തോഷിന് 2006 -ലെ മികച്ച നാടക നടനുള്ള സംസ്ഥാന അവാർഡ് ലഭിച്ചിട്ടുണ്ട്. *കോട്ടയത്ത് തമ്പുരാൻ* എന്ന ചിത്രത്തിലെ അഭിനയത്തിനായിരുന്നു ആ അംഗീകാരം. ഭൂമി മലയാളം അടക്കം മൂന്നു ചിത്രങ്ങളിൽ ടി.വി. ചന്ദ്രന്റെ സംവിധാനസഹായിയായി പ്രവർത്തിച്ചു. ഒരു വർഷത്തോളം അഹമ്മദാബാദിൽ മല്ലികാസാരാഭായിയുടെ ദർപ്പണ പെർഫോമിംഗ്‌ അക്കാദമിയിൽ ലൈറ്റ്‌ ഡിസൈനറായി പ്രവർത്തിച്ചു.

ദർപ്പണയും (ലോകത്തിന്റെ വിവിധ ഭാഗങ്ങളിൽ നിന്നുള്ള കലാകാരൻമാരുടെ സംഗമകേന്ദ്രമാണ്‌ ദർപ്പണ) കേരള സംസ്‌ഥാന വനിതാ വികസനവകുപ്പും ചേർന്ന്‌ സ്‌ത്രീ സുരക്ഷ മുൻനിർത്തി ടിവി. ചന്ദ്രന്റെ മകൻ യാദവൻ സംവിധാനം ചെയ്ത *ഉണർത്തുപാട്ട്‌* എന്ന സിനിമയിൽ അഭിനയവും, തിരക്കഥയും, സഹസംവിധാനവും ചെയ്തു.

## സിനിമ
*സ്നീസ് എന്ന ലഘു ചിത്രം സംവിധാനം ചെയ്തു 
*ഷെറി സംവിധാനം ചെയ്ത ദ റിട്ടേൺ എന്ന ഹ്രസ്വ ചിത്രത്തിൽ പ്രധാന വേഷം ചെയ്തു
*ടി.വി,ചന്ദ്രനോടൊപ്പം ഭൂമി മലയാളം, തുടങ്ങിയ മൂന്നു സിനിമകളിൽ സംവിധായ സഹായി ആയി പ്രവർത്തിച്ചു
*കമലിനൊപ്പം നടൻ എന്ന സിനിമയുടെ  സംവിധാന സഹായി ആയി പ്രവർത്തിച്ചു.
* ആദ്യ ചലചിത്രം -ലോഹിതദാസ് സംവിധാനം ചെയ്ത ചക്രം
*നടൻ എന്ന സിനിമയിലെ വേഷം സിനിമാലോകത്ത് ശ്രദ്ധിക്കപ്പെടാൻ കാരണമായി
*വിക്രമാദിത്യൻ എന്ന സിനിമയിലെ കുഞ്ചുണ്ണി എന്ന കഥാപാത്രത്തിലൂടെ ജന ശ്രദ്ധനേടി.
*പത്തേമാരി, വർഷം തുടങ്ങിയ സിനിമകളിൽ ശ്രദ്ധേയ വേഷം

## ഹ്രസ്വ ചിത്രങ്ങൾ
* 2015 ദ റൈൻ ട്രീ
## നാടകം
* 2015 പെൺ നടൻ
* 2000 സഖാവ്
* 2002 പഴശ്ശിരാജ
* 2003 സൂര്യപേട്ട്
* 2003 ചെഗുവേര
* 2003 ബീഗം മേരി വിശ്വാസ്
* 2004 ഇന്നലെകളിലെ ആകാശം
* 2005 കോട്ടയത്തു തമ്പുരാൻ
* സ്വാതന്ത്ര്യത്തിന്റെ മുറിവുകൾ
* അവതാരപുരുഷൻ 
* കർഷക രാജാവ്‌

## പുരസ്കാരങ്ങൾ
* 2015 IFA ദുബായ് മികച്ച നടൻ
* 2008 CN ശ്രീകണ്ഠൻ നായർ അവാർഡ് -മികച്ച നടൻ 
* 2006 സംസ്ഥാന അവാർഡ് -മികച്ച നടൻ - നാടകം  - (കോട്ടയത്തു തമ്പുരാൻ) 

## അവലംബം

## പുറത്തേക്കുള്ള കണ്ണികൾ

വർഗ്ഗം:1976-ൽ ജനിച്ചവർ
വർഗ്ഗം:ഫെബ്രുവരി 2-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളനാടകനടന്മാർ
വർഗ്ഗം:മികച്ച നടനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
ഒരു മലയാളം കളർ പടം

**അജിത് നമ്പ്യാർ** തിരക്കഥയെഴുതി സംവിധാനം ചെയ്യുന്ന ചിത്രമാണ് **ഒരു മലയാളം കളർ പടം**. ബീമ പ്രൊഡക്ഷൻസിന്റെ ബാനറിൽ **സഞ്ജു എസ് സാഹിബ്** ആണ് ചിത്രം നിർമ്മിക്കുന്നത്.
എമ്മ തോമസ്

ഒരു ബ്രിട്ടീഷ് ചലച്ചിത്ര നിർമ്മാതാവാണ് **എമ്മ തോമസ്**. പ്രമുഖ ഇംഗ്ലിഷ് ചലച്ചിത്ര സംവിധായകനായ ക്രിസ്റ്റഫർ നോളന്റെ ഭാര്യയായ എമ്മ തോമസ്, നോളന്റെ എല്ലാ ചിത്രങ്ങളിലെയും നിർമ്മാണ പങ്കാളിയാണ്. നോളനും എമ്മ തോമസും ചേർന്ന് സ്ഥാപിച്ച ചലച്ചിത്ര നിർമ്മാണ കമ്പനിയാണ് സിൻകോപി.

## ചലച്ചിത്രങ്ങൾ
### നിർമ്മിച്ചവ
* *[[Doodlebug (film)|ഡൂഡിൽബഗ്]]* (1997)
* *[[ഫോളോയിംഗ്]]* (1998)
* *[[മെമെന്റോ]]* (2000) (അസോസിയേറ്റ്)
* *[[Insomnia (2002 film)|ഇൻസോംനിയ]]* (2002) (സഹ നിർമ്മാതാവ്)
* *[[ബാറ്റ്മാൻ ബിഗിൻസ്]]* (2005)
* *[[ദ പ്രസ്റ്റീജ്]]* (2006)
* *[[ബാറ്റ്മാൻ: ഗോതം നൈറ്റ്]]* (2008) (എക്സിക്യുട്ടീവ്)
* *[[ദ ഡാർക്ക് നൈറ്റ്]]* (2008)
* *[[ഇൻസെപ്ഷൻ]]* (2010)
* *[[ദ ഡാർക്ക് നൈറ്റ് റൈസസ്]]* (2012)
* *[[മാൻ ഓഫ് സ്റ്റീൽ]]* (2013)
* *[[Transcendence (2014 film)|ട്രാൻസെൻഡൻസ്]]* (2014) (എക്സിക്യുട്ടീവ്)
* *[[ഇന്റർസ്റ്റെല്ലാർ]]* (2014)

## പുറംകണ്ണികൾ

* 
* 

വർഗ്ഗം:ജീവിച്ചിരിക്കുന്നവർ
വർഗ്ഗം:ബ്രിട്ടീഷ് ചലച്ചിത്രനിർമ്മാതാക്കൾ
വർഗ്ഗം:1968-ൽ ജനിച്ചവർ
വില്ലൻചുമ

ഒരിനം ബാക്ടീരിയ ആണ് ഈ രോഗത്തിനു കാരണം. ജനനാനന്തരം ഏതു വയസ്സിലും കുട്ടികളെ ബാധിക്കുന്ന ഒരു രോഗമാണിത്. പക്ഷേ, രണ്ടു വയസ്സിനു താഴെയുള്ള കുട്ടികളിൽ ഈ രോഗം വളരെ അപകടകാരിയാണ്. സാധാരണ ജലദോഷം പോലെ തുടങ്ങുന്ന ഈ രോഗം രണ്ടാഴ്ചക്കകം അസഹ്യമായ ചുമയും ചുമയ്ക്കു ശേഷമുള്ള വലിവും ഛർദ്ദിയും ഉണ്ടാക്കുന്നു.തുടക്കത്തിൽ തന്നെ ചികിത്സിച്ചില്ലെങ്കിൽ ചുമ മൂന്നുമാസം നീണ്ടുനിൽക്കും. അഞ്ചു വയസ്സിനു മുകളിലുള്ള കുട്ടികളിലും കുത്തിവെപ്പ് ലഭിച്ച കുട്ടികളിലും വലിവ് ഉണ്ടായെന്നു വരില്ല. ചുമയുടെ കാഠിന്യം കൊണ്ടും തുടർച്ചയായ ഛർദ്ദി കൊണ്ടുമാണ് കുട്ടി ക്ഷീണിക്കുന്നത്. ഒരു ചുമ നിന്നാലുടൻ ദ്രവരൂപത്തിലുള്ള ഭക്ഷണം നൽകിയാൽ ശരീരത്തിനനുഭവപ്പെടുന്ന പോഷകമൂല്യങ്ങളുടെ കുറവ് നികത്താനാവും. പ്രതിരോധ കുത്തിവെപ്പ് ലഭിക്കാത്ത കുട്ടികളെയാണ് സാധാരണ ഈ രോഗം പിടിപെടുന്നത്. എറിത്രോമൈസിൻ ഇനത്തിൽപ്പെട്ട ആൻറിബയോട്ടിക്കുകൾ ആരംഭത്തിൽ തന്നെ കൊടുത്താൽ രോഗത്തിന്റെ കാഠിന്യം കുറയ്ക്കാനാകും.

1950കളിലേ ഉപയോഗിച്ചുതുടങ്ങിയ വാക്‌സിനാണ് ലോകത്തെമ്പാടും കുട്ടികൾക്ക് ഇതിനായി ഉപയോഗിക്കുന്നത്. ഇന്ത്യയിൽ 1985 മുതൽ ഇത് കുട്ടികൾക്കുള്ള 'സാർവത്രിക പ്രതിരോധ ചികിത്സ' പദ്ധതിയിൽപ്പെടുത്തി സർക്കാർ ആശുപത്രികളിൽ തികച്ചും സൗജന്യമായി നൽകിവരുന്നുണ്ട്. ടെറ്റനസ്, ഡിഫ്തീരിയ എന്നീ രോഗങ്ങൾക്കുള്ള പ്രതിരോധ മരുന്നുകളും ചേർത്ത് മൂന്നു രോഗങ്ങൾക്ക് ഒന്നിച്ച് നൽകുന്ന ഈ കുത്തിവെപ്പിനെ ട്രിപ്പിൾ വാക്‌സിൻ (ഡി.പി.ടി വാക്‌സിൻ) എന്നറിയപ്പെടുന്നു.

## അടയാളങ്ങളും ലക്ഷണങ്ങളും
പരോക്സിസ്മൽ ചുമ, ശ്വാസം മുട്ടൽ, ബോധക്ഷയം, അല്ലെങ്കിൽ ചുമയ്ക്ക് ശേഷം ഛർദ്ദി എന്നിവയാണ് വില്ലൻ ചുമയുടെ ലക്ഷണങ്ങൾ. പെർട്ടുസിസിൽ നിന്നുള്ള ചുമ സബ്കോൺജക്റ്റിവൽ രക്തസ്രാവം, വാരിയെല്ല് ഒടിവുകൾ, മൂത്രാശയ അജിതേന്ദ്രിയത്വം, ഹെർണിയ, വെർട്ടെബ്രൽ ആർട്ടറി ഡിസെക്ഷൻ എന്നിവയ്ക്ക് കാരണമാകുമെന്ന് രേഖപ്പെടുത്തിയിട്ടുണ്ട്. അക്രമാസക്തമായ ചുമ, പ്ലൂറ വിണ്ടുകീറാൻ ഇടയാക്കും, ഇത് ന്യൂമോത്തോറാക്സിലേക്ക് നയിക്കുന്നു. ചുമയ്‌ക്ക് ശേഷമുള്ള ഛർദ്ദിയോ ചുമയ്‌ക്കൊടുവിൽ ശ്വാസോച്ഛ്വാസം ചെയ്യുന്ന ഹൂപ്പിംഗ് ശബ്ദമോ, അസുഖം പെർട്ടുസിസ് ആകാനുള്ള സാധ്യതയെ ഏതാണ്ട് ഇരട്ടിയാക്കുന്നു. ഒരു പാരോക്സിസ്മൽ ചുമ അല്ലെങ്കിൽ പോസ്റ്റ്ട്യൂസിവ് എമെസിസിന്റെ അഭാവം, അത് ഏതാണ്ട് പകുതിയോളം സാധ്യതയുള്ളതാക്കുന്നു.

### ഇൻക്യുബേഷൻ കാലയളവ്
എക്സ്പോഷറും രോഗലക്ഷണങ്ങളുടെ വികാസവും തമ്മിലുള്ള സമയം ശരാശരി 7-14 ദിവസമാണ് (പരിധി 6-20 ദിവസം), അപൂർവ്വമായി 42 ദിവസം വരെ.

## അവലംബം
വർഗ്ഗം:ബാക്ടീരിയ രോഗങ്ങൾ
എം. തമ്പിദുരൈ

പതിനാറാം ലോക്സഭയിലെ ഡെപ്യൂട്ടി സ്പീക്കറാണ് **എം. തമ്പിദുരൈ**. 2009 മുതൽ ലോക്സഭയിലെ എ.ഐ.ഡി.എം.കെ. പാർലമെന്ററി പാർട്ടി നേതാവാണ്. തമിഴ്‌നാട്ടിലെ കരൂർ ലോക്‌സഭമണ്ഡലത്തിൽ നിന്നുള്ള അംഗമാണ്‌.

## ജീവിതരേഖ
എട്ടും ഒൻപതും പന്ത്രണ്ടും പതിനഞ്ചും പതിനാറും ലോക്സഭകളിൽ അംഗമായിരുന്നു. എട്ടാം ലോക്‌സഭയിൽ 1985 മുതൽ 89 വരെ അദ്ദേഹം ഡെപ്യൂട്ടി സ്‌പീക്കർ പദവി വഹിച്ചിട്ടുണ്ട്‌. നിയമം, ഉപരിതല ഗതാഗതം തുടങ്ങിയ വകുപ്പുകളുടെ മന്ത്രിയായും തമ്പിദുരൈ പ്രവർത്തിച്ചിട്ടുണ്ട്‌.

## ലോക്‌സഭാ ഡെപ്യൂട്ടി സ്പീക്കർ തിെരഞ്ഞെടുപ്പ് 2014
പതിനാറാം ലോക്സഭയിലെ ലോക്‌സഭാ ഡെപ്യൂട്ടി സ്പീക്കറായി. ഏകകണ്ഠമായിട്ടായിരുന്നു തെരഞ്ഞെടുപ്പ്. കോൺഗ്രസ് അടക്കമുള്ള പ്രമുഖ കക്ഷികളെല്ലാം  അദ്ദേഹത്തിനെ പിന്തുണച്ചിരുന്നു.

## അവലംബം


വർഗ്ഗം:എട്ടാം ലോക്‌സഭയിലെ അംഗങ്ങൾ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:പതിനാറാം ലോക്‌സഭയിലെ അംഗങ്ങൾ
വർഗ്ഗം:ലോക്‌സഭാ ഡെപ്യൂട്ടി സ്പീക്കർമാർ
വർഗ്ഗം:എ.ഐ.ഡി.എം.കെ. നേതാക്കൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1947-ൽ ജനിച്ചവർ
ആശാലത

വിവർത്തനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ച എഴുത്തുകാരിയാണ് **ആശാലത**. ആടിന്റെ വിരുന്ന് എന്ന പേരിൽ മരിയോ വർഗാസ്‌ യോസയുടെ 'ദ ഫീസ്റ്റ് ഓഫ് ദ ഗോട്ട്' എന്ന പ്രശസ്ത നോവലിന്റെ വിവർത്തനത്തിനായിരുന്നു പുരസ്കാരം. 
## ജീവിതരേഖ
മൂവാറ്റുപുഴയിൽ ജനിച്ചു. നിർമ്മല ഹൈസ്കൂൾ, മഹാരാജാസ് കോളേജ്, ഇൻസ്റ്റിറ്റ്യൂട്ട് ഓഫ് ഇംഗ്ലീഷ് എന്നിവടങ്ങളിൽ പഠിച്ചു. കാലിക്കറ്റ് സർവകലാശാലയിൽ മലയാള വിഭാഗത്തിൽ ഗവേഷണം ചെയ്യുന്നു.
## കൃതികൾ
*കടൽപ്പച്ച (കവിതാ സമാഹാരം)
*ആഗോളവത്കരണവും അസംതൃപ്തികളും - ജോസഫ്‌.ഇ.സ്‌റ്റിഗ്ലിസ്‌ (വിവർത്തനം രാജഗോപാലിനോടൊപ്പം)
*യുദ്ധഭാഷണങ്ങൾ - അരുന്ധതി റോയ് (വിവർത്തനം)
*ആടിന്റെ വിരുന്ന് - മരിയോ വർഗാസ്‌ യോസയുടെ 'ദ ഫീസ്റ്റ് ഓഫ് ദ ഗോട്ട്'

## പുരസ്കാരങ്ങൾ
*വിവർത്തനത്തിനുള്ള കേരള സാഹിത്യ അക്കാദമി പുരസ്കാരം (2010)

## അവലംബം


വർഗ്ഗം:വിവർത്തകർ
വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വി. ആനന്ദക്കുട്ടൻ നായർ

കേരള സാഹിത്യ അക്കാദമിയുടെ വിശിഷ്ടാംഗത്വം ലഭിച്ച മലയാള സാഹിത്യകാരനാണ് **വി. ആനന്ദക്കുട്ടൻ നായർ**(02 മാർച്ച് 1920 - 1  ഫെബ്രുവരി 2000).
## ജീവിതരേഖ
കോട്ടയം വട്ടപ്പറമ്പിൽ നാണിക്കുട്ടിയമ്മയുടെയും അച്യുതൻ പിള്ളയുടെയും മകനാണ്. പത്രപ്രവർത്തകനായിരുന്നു. സെക്രട്ടേറിയറ്റിൽ ഒദ്യോഗിക ഭാഷാ വകുപ്പിൽ മലയാളം എക്സ്പർട്ടായും സാഹിത്യ പ്രവർത്തക സഹകരണ സംഘം പ്രസിഡന്റായും പ്രവർത്തിച്ചു. 	സ്നേഹസീമ എന്ന സിനിമയിലെ കൂട്ടുകാർ നിന്നെ വിളിപ്പതെന്തേ . എന്ന ഗാനം ഇദ്ദേഹകത്തിന്റേതാണ്. 
## കൃതികൾ
*ചീത
*ചിരിയും പുഞ്ചിരിയും
*കടലാസു മന്ത്രി
*മുള്ളുകൾ
*ഭാവസൗരഭം
*വേലുത്തമ്പി ദളവ
*ശ്രീനാരായണഗുരു
*ജയപ്രകാശ് നാരായണൻ
*പത്തു മുതൽ നാലുവരെ (നാടകം)
*ആനന്ദക്കുട്ടന്റെ തെരഞ്ഞെടുത്ത കൃതികൾ
*കേരള ഭാഷാഗാനങ്ങൾ- 2 വാല്യം

## പുരസ്കാരങ്ങൾ
*കേരള സാഹിത്യ അക്കാദമി വിശിഷ്ടാംഗത്വം
*കേന്ദ്ര സാംസ്കാരിക വകുപ്പിന്റെ ഫെല്ലോഷിപ്പ്
*ബാലസാഹിത്യ ഇൻസ്റ്റിറ്റ്യൂട്ടിന്റെ പുരസ്കാരം (1995)

## അവലംബം


വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1920-ൽ ജനിച്ചവർ
വർഗ്ഗം:മാർച്ച് 2-ന് ജനിച്ചവർ
വർഗ്ഗം:2000-ൽ മരിച്ചവർ
വർഗ്ഗം:ഫെബ്രുവരി 1-ന് മരിച്ചവർ
ജോസഫ്‌ സ്‌റ്റിഗ്ലിസ്‌

അമേരിക്കൻ സാമ്പത്തിക ശാസ്ത്രജ്ഞനാണ് **ജോസഫ്‌ യൂജിൻ സ്‌റ്റിഗ്ലിസ്‌**.  സാമ്പത്തിക ശാസ്ത്രത്തിൽ 2001ൽ നോബൽ സമ്മാനം നേടി. 
## ജീവിതരേഖ
ലോക ബാങ്കിന്റെ മുഖ്യസാമ്പത്തിക ശാസ്ത്രജ്ഞൻ,  ബിൽ ക്ളിന്റന്റെ സാമ്പത്തിക ഉപദേഷ്ടാക്കളിലൊരാൾ, കൗൺസിൽ ഒഫ്‌ എക്കണോമിക്‌ എഡ്വൈസേഴ്‌സി(അമേരിക്ക)ന്റെ ചെയർമാൻ തുടങ്ങിയ നിലകളിൽ പ്രവർത്തിച്ചു. ഐ.എം.എഫും ലോകബാങ്കും ഒന്നാം ലോക-മൂന്നാം ലോകവിടവ്‌ ചുരുക്കുന്നതിൽ പരാജയപ്പെടുന്നതിനെപ്പറ്റിയും കുത്തകകൾ എങ്ങനെയാണ്‌ ആഗോളവിപണിയെ നിയന്ത്രിക്കുകയും പരിസ്ഥിതിക്ഷേമവും മനുഷ്യാവകാശങ്ങളും വൻകിട ലാഭതാല്‌പര്യങ്ങൾക്കടിയറ വെക്കുകയും ചെയ്യുന്നതെന്നതിനെപ്പറ്റി അദ്ദേഹം രചിച്ച 'ഗ്ളോബലൈസേഷൻ ആന്റ് ഇറ്റ്സ് ഡിസ്കണ്ടന്റ്സ്' എന്ന ക‍ൃതി പ്രസിദ്ധമാണ്.
## കൃതികൾ
*'ഗ്ളോബലൈസേഷൻ ആന്റ് ഇറ്റ്സ് ഡിസ്കണ്ടന്റ്സ്'
## പുരസ്കാരങ്ങൾ
*സാമ്പത്തിക ശാസ്ത്രത്തിൽ 2001ൽ നോബൽ സമ്മാനം
## അവലംബം

## പുറം കണ്ണികൾ

*  josephstiglitz.com
* Joseph E. Stiglitz at Columbia University
** Joseph Stiglitz  committee chair profile at Committee on Global Thought at Columbia University
* Information and the Change in the Paradigm in Economics 2001 lecture at NobelPrize.org
* Profile and Papers at Research Papers in Economics/RePEc
* Publications at the National Bureau of Economic Research
* 
* Column archives  at Project Syndicate
* 
* 
* 
* 
* 
* Of the 1%, by the 1%, for the 1%, Joseph E. Stiglitz, *[[Vanity Fair (magazine)|Vanity Fair]]*, May 2011
* 

വർഗ്ഗം:സാമ്പത്തികശാസ്ത്രജ്ഞർ
വർഗ്ഗം:നോബൽ സമ്മാനം നേടിയ അമേരിക്കക്കാർ
വർഗ്ഗം:സാമ്പത്തികശാസ്ത്രത്തിനുള്ള നോബൽ പുരസ്കാര ജേതാക്കൾ
വർഗ്ഗം:1943-ൽ ജനിച്ചവർ
സിൻകോപി ഇൻക്.

ഒരു ബ്രിട്ടീഷ് ചലച്ചിത്ര നിർമ്മാണ കമ്പനിയാണ് **സിൻകോപി ഇൻക്**. ഇംഗ്ലണ്ടിലെ ലണ്ടൻ അടിസ്ഥാനമാക്കി പ്രവർത്തിക്കുന്ന ഈ കമ്പനി സ്ഥാപിച്ചത് പ്രശസ്ത ഇംഗ്ലിഷ് ചലച്ചിത്രകാരനായ ക്രിസ്റ്റഫർ നോളനും നിർമ്മാതാവ് കൂടിയായ നോളന്റെ ഭാര്യ എമ്മ തോമസും ചേർന്നാണ്. അബോധാവസ്ഥയിലാകുന്നതിനെ സൂചിപ്പിക്കുന്ന വൈദ്യശാസ്ത്ര പദമായ സിൻകോപ് എന്നതിൽ നിന്നാണ് സിൻകോപി എന്ന വാക്ക് രൂപപ്പെട്ടത്.

## ചലച്ചിത്രങ്ങൾ
### പുറത്തിറങ്ങിയവ

### പുറത്തിറങ്ങാനുള്ളവ

## അവലംബം

വർഗ്ഗം:ചലച്ചിത്ര നിർമ്മാതാക്കൾ
ആർ. വാസുദേവൻ പോറ്റി

സംസ്കൃത പണ്ഡിതനും അധ്യാപകനുമായിരുന്നു  **ആർ. വാസുദേവൻ പോറ്റി** (31 ജൂലൈ 1924 - 2 മേയ് 2021). നിരവധി ഗ്രന്ഥങ്ങൾ രചിച്ചിട്ടുണ്ട്.

## ജീവിതരേഖ
1924-ലെ കർക്കടകവാവ് ദിവസം കർണാടകയിലെ മംഗലാപുരത്തിനടുത്ത് കൊക്കടയിൽ, രാമൻ പോറ്റിയുടെയും കാവേരി അമ്മാളുടെയും മകനായി ജനിച്ച പോറ്റി, പഠിച്ചതും വളർന്നതും കേരളത്തിലായിരുന്നു. തിരുവനന്തപുരത്തെ ശ്രീകണ്ഠേശ്വരം മഹാദേവക്ഷേത്രത്തിലെ മേൽശാന്തിയായിരുന്നു ഇദ്ദേഹത്തിന്റെ അച്ഛൻ. തിരുവനന്തപുരം ഗവൺമെന്റ് സംസ്‌കൃത കോളേജിൽ നിന്നും മഹാമഹോപാദ്ധ്യായ ബിരുദം നേടിയ ഇദ്ദേഹം പിന്നീട് സംസ്‌കൃത വ്യാകരണത്തിലും ഹിന്ദിയിലും എം എ ബിരുദം കരസ്ഥമാക്കിയിട്ടുണ്ട്. വിവിധ കോളേജുകളിൽ സംസ്‌കൃതം വേദാന്തം അധ്യാപകനായും സേവനമനുഷ്ഠിച്ചു. 1984-ൽ സർവീസിൽ നിന്ന് വിരമിച്ചു. 

കാലടി ശ്രീ ശങ്കരാചാര്യ സംസ്‌കൃത സർവകലാശാലയിലെ വേദാന്തവിഭാഗം പ്രൊഫസർ, ഫാക്കൽറ്റി ഡീൻ, വർക്കല ശിവഗിരി ബ്രഹ്മവിദ്യാലയത്തിലെ വേദാന്തം പ്രൊഫസർ, ആലുവാ ചിന്മയാ ഇന്റർനാഷണൽ സെന്ററിലെ ഓണററി വിസിറ്റിംഗ് പ്രൊഫസർ യു.ജി.സിയുടെ വിവിധ അക്കാദമിക്ക് സ്റ്റാഫ് കോളേജുകളിലെ വിസിറ്റിംഗ് ഫാക്കൽറ്റി എന്നീ നിലകളിൽ പ്രവർത്തിച്ചിട്ടുണ്ട്. സംസ്‌കൃതത്തിലെ വ്യാകരണ വേദാന്ത വിഭാഗങ്ങളിൽ നിരവധി ഗ്രന്ഥങ്ങൾക്ക് പോറ്റി വ്യാഖ്യാനം തയ്യാറാക്കിയിട്ടുണ്ട്. 
കേരള സർക്കാരിന്റെ സർവ വിജ്ഞാനകോശം ഇൻസ്റ്റിറ്റ്യൂട്ടിലും  സ്‌കൂൾ പാഠപുസ്തക സമിതിയിലും പ്രവർത്തിച്ചു. കേന്ദ്ര സാഹിത്യ അക്കാദമിയുടെ സംസ്‌കൃത ഉപദേശക സമിതിയിലും അംഗമായിരുന്നു. ദീർഘകാലം സംസ്കൃഭാരതി രക്ഷാധികാരിയായി പ്രവർത്തിച്ചു. 2021 മേയ് രണ്ടിന് തിരുവനന്തപുരത്തെ വസതിയിൽ വച്ച് പോറ്റി അന്തരിച്ചു. മൃതദേഹം പൂർണ ഔദ്യോഗിക ബഹുമതികളോടെ കരമന ബ്രാഹ്മണസമുദായം ശ്മശാനത്തിൽ സംസ്കരിച്ചു.

## കൃതികൾ
*ഗുരുപവന പുരേശസ്തവ വ്യാഖ്യാനം
*ഭോജപ്രബന്ധ പരിഭാഷ
*ലഘുസിദ്ധാന്ത കൌമുദി പരിഭാഷ

## പുരസ്കാരങ്ങൾ
*ഇന്ത്യൻ പ്രസിഡന്റ് സംസ്‌കൃത പണ്ഡിതന്മാർക്ക് നൽകുന്ന പുരസ്‌കാരം (2000)
*കാലടി ശ്രീ ശങ്കരാചാര്യ സംസ്‌കൃത സർവ്വകലാശാലയുടെ ഓണററി ഡി.ലിറ്റ്
*വേദാന്ത മെഡൽ (തൃപ്പൂണിത്തുറ)
*പട്ടാമ്പിയിൽ നിന്ന് ശാസ്ത്രരത്ന മെഡൽ
*പണ്ഡിതരത്നം ബഹുമതി
*മാതാ അമൃതാനന്ദമയി മഠം വക അമൃതകീർത്തി പുരസ്കാരം
*സംസ്‌കൃത ഭാഷക്ക് നൽകിയ സമഗ്ര സംഭവനകൾക്ക് ആദരമായി സുരേഷ്ഗായത്രി സംവിധാനം               ചെയ്ത ഡോക്യുമെന്ററിയാണ് "വാസുദേവസുധാരസം "
*
*
*
*
*

## അവലംബം


വർഗ്ഗം:സംസ്കൃതപണ്ഡിതർ
വർഗ്ഗം:1924-ൽ ജനിച്ചവർ
വർഗ്ഗം:2021-ൽ മരിച്ചവർ
വർഗ്ഗം:ജൂലൈ 31-ന് ജനിച്ചവർ
വർഗ്ഗം:മേയ് 2-ന് മരിച്ചവർ
ആവോലിമറ്റാൻ

അലങ്കാരമത്സ്യമായി ആളുകൾ വളർത്തുന്ന ഇവയെ തെക്കേ അമേരിക്കയിലെ ആമസോൺ നദിയിൽ സുലഭമായി കണ്ടു വരുന്നു. പൈഗോ സെൻട്രാസ് നട്ടാററി എന്നാണ് ശാസ്ത്രനാമം.  ആളുകൾ വളർത്തുന്നുണ്ടെങ്കിലും ജലാശയങ്ങളിൽ ഇത് നിരോധിച്ചിട്ടുണ്ട്.  മറ്റ് മത്സ്യങ്ങളെ ഭക്ഷണമാക്കുന്നതിനാൽ ഇത് മത്സ്യസമ്പത്തിന് വൻ ഭീഷണിയാണ്. 
ബംഗാൾ, തെലുങ്കാന തുടങ്ങിയ സംസ്ഥാനങ്ങളിൽ ഇതിനെ ചിലർ വളർത്തുന്നുണ്ട്. 
## അവലംബം

## പുറം കണ്ണികൾ

*P. nattereri at FishBase
*Oregon piranha exotic fish exhibit
*http://piranha-fish.com/red-bellied/

വർഗ്ഗം:തെക്കേ അമേരിക്കയിലെ മത്സ്യങ്ങൾ
വർഗ്ഗം:അലങ്കാരമത്സ്യങ്ങൾ
ദിവാകര മാരാർ

പ്രശസ്തനായ മേളകലാകാരനും സോപാന ഗായകനുമായിരുന്നു **സദനം ദിവാകര മാരാർ**(മരണം 29 ജൂലൈ 2014). ചെണ്ടമേളം, തായമ്പക, സോപാന സംഗീതം തുടങ്ങിയവയിൽ അദ്വിതീയനായ  ഇദ്ദേഹം അറിയപ്പെടുന്ന കഥകളി, ചെണ്ട കലാകാരൻ കൂടിയാണ്.  വൈക്കം ക്ഷേത്ര കലാപീഠം പ്രിൻസിപ്പലായിരുന്നു. 
## ജീവിതരേഖ
പിറവം പാഴൂർ കൊട്ടാരപ്പാട്ട് പാറുക്കുട്ടി മാരസ്യാരുടെയും നല്ലോരില്ലത്ത് വെങ്കിട്ട രമണൻ എമ്പ്രാന്തിരിയുടെയും മകനാണ്. അമ്മാവന്മാരായ കൊട്ടാരപ്പാട്ട് നാരായണ മാരാർ, കുഞ്ഞുകൃഷ്ണ മാരാർ എന്നിവരിൽ നിന്നും രാമമംഗലം താഴത്തേടത്ത് ഗോവിന്ദമാരാർ, പുന്നയം പള്ളത്ത് നാരായണക്കുറുപ്പ്, കലാനിലയം അപ്പു മാരാർ, പല്ലശ്ശന ചന്ദ്ര മന്നാടിയാർ എന്നിവരിൽ നിന്നുമാണ് ചെണ്ടയിലും സോപാന സംഗീതത്തിലും അഭ്യസനം പൂർത്തിയാക്കിയത്. പിന്നീട് ഇരിങ്ങാലക്കുട ഉണ്ണായിവാര്യർ സ്മാരക കലാനിലയം, പേരൂർ ഗാന്ധി സേവാസദനം എന്നിവിടങ്ങളിൽ നിന്നും ചെണ്ടയിൽ ഉപരിപഠനം നേടി.

## പുരസ്കാരങ്ങൾ
*കേന്ദ്ര സംസ്‌കാരിക വകുപ്പിൽ നിന്ന് സോപാന സംഗീതത്തിൽ സീനിയർ ഫെലോഷിപ്പ്
*കേരള സംഗീത നാടക അക്കാദമിയുടെ ഗുരുപൂജാ പുരസ്‌കാരം  
*കേരള കലാമണ്ഡലം കഥകളിമേളാചാര്യ ട്രസ്റ്റിന്റെ മേളാചാര്യ പുരസ്‌കാരം
*തിരുവിതാംകൂർ ദേവസ്വം ബോർഡിന്റെ വാദ്യവിശാരദ് അവാർഡ്
*മാരാർ ക്ഷേമ സഭയുടെ കലാചാര്യ
*ഗുരുജി ജന്മശതാബ്ദി ആഘോഷ സമിതിയുടെ 'രാഷ്ട്രവൈഭവ' പുരസ്‌കാരം 
*'ശ്രീ പൂർണത്രയീശ കലാ കൗസ്തുഭം' പുരസ്‌കാരം (ശ്രീപൂർണത്രയീശ സേവാസമിതി )
*ക്ഷേത്രകലാ പ്രവീൺ പുരസ്‌കാരം (തിരുവിതാംകൂർ ദേവസ്വം ബോർഡ്)

## അവലംബം


വർഗ്ഗം:സോപാന ഗായകർ
വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
വർഗ്ഗം:ചെണ്ട വിദ്വാന്മാർ
വർഗ്ഗം:കഥകളി കലാകാരന്മാർ
വർഗ്ഗം:2014-ൽ മരിച്ചവർ
വർഗ്ഗം:ജൂലൈ 29-ന് മരിച്ചവർ
ഭദ്രദീപം

ശ്രീ ശാരദാ സത്യാ കമ്പൈൻസിന്റെ ബാനറിൽ ടി. സത്യാദേവി നിർമിച്ച മലയാളചലച്ചിത്രമാണ് **ഭദ്രദീപം**.  പി.ആർ. ശ്യാമളയുടെ *ദുർഗം* എന്ന നോവലിന്റെ കഥയ്ക്ക് എം. കൃഷ്ണൻ നായർ തിരക്കഥയെഴുതി അദ്ദേഹംതന്നെ സംവിധാനം നിർവഹിച്ച ഈ ചിത്രം വിമലാ റിലീസ് വിതരണം ചെയ്തു. 1973 മാർച്ച് 02-ന് പ്രദർശനം ആരംഭിച്ചു.

## അഭിനേതാക്കളും കഥാപാത്രങ്ങളും
*പ്രേം നസീർ - രാജശേഖരൻ
*ശാരദ - രജനി
*സുജാത - ഉഷ
*ടി.എസ്. മുത്തയ്യ - ഗോവിന്ദ പിള്ള
*അടൂർ ഭാസി - ദേവരാജൻ പോറ്റി, ഉണ്ണി സ്വാമി
*കെ.പി. ഉമ്മർ - പ്രകാശൻ
*ജോസ് പ്രകാശ് - വേണുഗോപാൽ
*വിൻസന്റ് - മോഹൻ
*മഞ്ചേരി ചന്ദ്രൻ - 
*രവിശങ്കർ -
*ടി.ആർ. ഓമന - ലക്ഷ്മിയമ്മ
*ഫിലോമിന - രജനിയുടെ അമ്മ
*പി.കെ. സരസ്വതി - 
*ശോഭ - ലേഖ
*ഖദീജ

## പിന്നണിഗായകർ
*കെ.ജെ. യേശുദാസ്
*എസ്. ജാനകി
*പി. ജയചന്ദ്രൻ
*ബി. വസന്ത

## അണിയറയിൽ

*ബാനർ -  ശ്രീ ശാരദാ സത്യാ കമ്പൈൻസ്
*വിതരണം - വിമലാ ഫിലിംസ്
*കഥ - പി ആർ ശ്യാമള
*തിരക്കഥ - എം കൃഷ്ണൻ നായർ
*സംഭാഷണം - എസ് എൽ പുരം സദാനന്ദൻ
*സംവിധാനം - എം കൃഷ്ണൻ നായർ
*നിർമ്മാണം - ശാരദ, ടി സത്യാദേവി
*ഛായാഗ്രഹണം - എസ് ജെ തോമസ്
*ചിത്രസംയോജനം - വി പി കൃഷ്ണൻ
*ചീഫ് അസോസിയേറ്റ് സംവിധാനം - കെ രഘുനാഥ്
*കലാസംവിധാനം - എസ് കൊന്നനാട്ട്
*നിശ്ചലഛായാഗ്രഹണം - പി ഡേവിഡ്
*ഗാനരചന - വയലാർ രാമവർമ്മ, കെ ജയകുമാർ
*സംഗീതം - എം എസ് ബാബുരാജ്

## ഗാനങ്ങൾ
*ഗാനരചന - വയലാർ രാമവർമ്മ, കെ. ജയകുമാർ
*സംഗീതം - എം.എസ്. ബാബുരാജ്

## അവലംബം

## പുറത്തേക്കുള്ള കണ്ണികൾ
*മലയാളചലച്ചിത്രം ഡേറ്റാബേസിൽ നിന്ന് ഭദ്രദീപം
*ഇന്റെർനെറ്റ് മൂവി ഡേറ്റാബേസിൽ നിന്ന് ഭദ്രദീപം
## ചലച്ചിത്രംകാണാൻ
* "ഭദ്രദീപം (1973)''

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾവർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ-ശാരദ ജോഡി

വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:വയലാർ- ബാബുരാജ് ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
പോൾ ബിയ

കാമറൂണിന്റെ പ്രസിഡന്റാണ് **പോൾ ബിയ**. 1982 നവംബറിൽ പ്രസിഡന്റായി സ്ഥനമേറ്റു. 28 വർഷമായി പദവിയിൽ തുടരുന്നു.
## ജീവിതരേഖ
കാമറൂണിലെ ഒരു ഗ്രാമത്തിൽ ജനിച്ചു. ലൈസീ ലൂയിസ് ലെഗ്രന്റിൽ പഠിച്ചു. 1961ൽ ബിരുദം നേടി. 
## രാഷ്ട്രീയ ജീവിതം
1972-ൽ കാമറൂണിന്റെ പ്രധാനമന്ത്രിയായി. 1982ൽ അഹ്മദോ അഹിദ്ജോ രാജിവച്ചപ്പോൾ ബിയ സ്ഥാനമേറ്റു. 2011-ൽ നടന്ന തെരഞ്ഞെടുപ്പിലും വിജയിച്ചിരുന്നു.
## അവലംബം


|-

|-

വർഗ്ഗം:കാമറൂണിന്റെ പ്രധാനമന്ത്രിമാർ
വർഗ്ഗം:1933-ൽ ജനിച്ചവർ
വർഗ്ഗം:ഫെബ്രുവരി 13-ന് ജനിച്ചവർ
വർഗ്ഗം:പ്രസിഡന്റുമാർ
വർഗ്ഗം:ജീവിച്ചിരിക്കുന്നവർ
ഒ. കൃഷ്ണൻ പാട്യം

ഒരു മലയാള സാഹിത്യകാരനാണ് **ഒ. കൃഷ്ണൻ പാട്യം** (19 മേയ് 1937 - 9 May 2021). കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.

## ജീവിതരേഖ
1937 മെയ് 19ന് തലശ്ശേരിയിലെ പാട്യത്ത് ജനിച്ചു. എം. രാമന്റെയും കുഞ്ഞിയമ്മയുടെയും മകനാണ്. ജനിച്ച് ആറുമാസം പ്രായമാകുമ്പോഴേക്കും അച്ഛൻ മരിച്ചു. പ്രൈമറിവിദ്യാഭ്യാസം കൊട്ടയോടി എൽ.പി. സ്കൂളിലായിരുന്നു. പിന്നീട് പെരളശ്ശേരി ഹൈസ്കൂളിലും കാടാച്ചിറ ഹൈസ്കൂളിലുമായി പഠനം പൂർത്തിയാക്കി. പ്രൈവറ്റായി പഠിച്ചാണ് ബിരുദവും ബിരുദാനന്തരബിരുദവും നേടിയത്. ഗാന്ധിസേവാസദനിൽനിന്ന് ടി.ടി.സി. പാസായശേഷം കൊട്ടയോടി എൽ.പി. സ്കൂളിൽത്തന്നെ പത്തുവർഷം അധ്യാപകനായി. കാലിക്കറ്റ് യൂണിവേഴ്‌സിറ്റിയിൽനിന്ന് എം എ, ബി എഡും അണ്ണാമലൈ യൂണിവേഴ്‌സിറ്റിയിൽനിന്ന് എം എഡും സെൻട്രൽ ഇൻസ്റ്റിറ്റ്യൂട്ട് ഓഫ് ഇന്ത്യൻ ലാംഗ്വേജസിൽനിന്നും തമിഴ് ഭാഷയിൽ ഡിപ്ലോമയും നേടി.  പ്രമുഖ തമിഴ് എഴുത്തുകാരി രാജംകൃഷ്ണന്റേയും തകഴിയുടേയും താരതമ്യ സാഹിത്യപഠനത്തിന് കാലിക്കറ്റ് സർവകലാശാലയിൽനിന്ന് ഡോക്ടറേറ്റ് നേടി. ഇരുപത്തഞ്ചോളം കൃതികളുടെ കർത്താവാണ്.   ലോകത്തിന്റെ പലഭാഗങ്ങളിലും സഞ്ചരിച്ചിട്ടുണ്ട്. സഞ്ചാര സാഹിത്യത്തിലും വിവർത്തനത്തിലും അവാർഡുകൾ നേടിയിട്ടുണ്ട്. തലശേരി സെന്റ് ജോസഫ്സ് ഹൈസ്കൂളിൽ അധ്യാപകനായിരുന്നു. വിരമിച്ചശേഷം മടമ്പം ട്രെയിനിങ് കോളേജിൽ ലക്ചററായും ജോലിചെയ്തു. തമിഴ് ക്ളാസിക് കൃതിയായ സംഘകൃതികളിലെ പഞ്ചമഹാകാവ്യകഥകളുടെ വിവർത്തനവും അടുത്തും അകലെയും എന്ന യാത്രാവിവരണ ഗ്രന്ഥവും പൂർത്തീകരിച്ചെങ്കിലും പ്രസിദ്ധീകരിക്കാനായില്ല.  

പക്ഷാഘാതം പിടിപെട്ട് ഒരു ഭാഗം തളർന്നു ദീർഘനീൾ ചികിത്സയിലായിരുന്നു. ആറോളം കൃതികൾ ആ കാലയളവിൽ പ്രസിദ്ധപ്പെടുത്തി. 2021 .മേയ് 9 ന് കോവിഡ് ബാധയാൽ അന്തരിച്ചു.  

ഭവാനിയാണ് ഭാര്യ 

## കൃതികൾ
അഖിലന്റെ പാൽ മരക്കട്ടിൽ, എന്ന തമിഴ് നോവലാണ് ആദ്യം മലയാളത്തിലേക്ക് വിവർത്തനം ചെയ്തത്. തുടർന്ന് രാജ കൃഷ്ണൻ, ഇന്ദിര പാർത്ഥസാരഥി, ലക്ഷ്മി, രാജാജി, കോവിമണി ശേഖരൻ, സുജാത തുടങ്ങിയ പ്രമുഖരായ തമിഴ് സാഹിത്യകാരന്മാരുടെ കൃതികൾ മലയാളികളെ കൊണ്ട് വായിപ്പിച്ചത് ഒ.കൃഷ്ണനാണ്. ഇരുപതോളം വിവർത്തനകൃതികൾ അദ്ദേഹം മലയാളത്തിൽ സമർപ്പിച്ചു. ചേറ്റിലെ മനുഷ്യൻ, ഉപ്പുമാണികൾ,ചോരപ്പുഴ,കുറ്റാലം കുറിഞ്ഞി, ഒരു കാവേരിയെ പോലെ, മുള്ളും മലരായി തുടങ്ങിയവയാണ്, തമിഴിൽനിന്നും വിവർത്തനം ചെയ്ത പ്രധാന കൃതികൾ. ഉത്തരാഖണ്ഡ്ത്തിലേക്ക്, കിഴക്കൻ കടലിലെ മരതക ദ്വീപുകൾ,നേപ്പാൾ ഡയറി,രാജസ്ഥാൻ ഡയറി, എന്നിവയാണ് പ്രധാന സഞ്ചാര സാഹിത്യ കൃതികൾ ഇതിൽ നേപ്പാൾ ഡയറി കേരള സാഹിത്യ അക്കാദമി പുരസ്കാരവും ലക്ഷദ്വീപ് യാത്രാസ്മരണകൾക്ക് സഞ്ചാര സാഹിത്യത്തിനുളള സാഹിത്യ അക്കാദമി അവാർഡ് എം.പി.കെ അവാർഡ് ലഭിച്ചിട്ടുണ്ട്. പത്മശാലിയ സമുദായം,എന്ന സമുദോദ്ധാരണ ഗ്രന്ഥം പ്രസിദ്ധീകരിച്ചു. കേരളത്തിലുടനീളമുള്ള പത്മശാലിയ തെരുവുകളിൽ വർഷങ്ങളോളം സഞ്ചരിച്ചെഴുതിയ കൃതിയാണിത്. 
*പാൽമരക്കാട്ടിൽ - അഖിലൻ (വിവർത്തനം)
*ചേറ്റിലെ മനുഷ്യർ (വിവർത്തനം)
*കുറ്റാലക്കുറിഞ്ഞി (വിവർത്തനം)
*ചോരപ്പുഴ
*ഒരു കാവേരിയെപ്പോലെ (വിവർത്തനം)
*ആദർശകഥകൾ
*നേപ്പാൾ ഡയറി (കേരള സാഹിത്യ അക്കാദമി പുരസ്കാരം)
*തകഴിയും രാജം കൃഷ്ണനും (പഠനം)
*ലക്ഷദ്വീപ് യാത്രാസ്മരണകൾ (സഞ്ചാര സാഹിത്യത്തിനുളള സാഹിത്യ അക്കാദമി അവാർഡ് )
*‘കേരള പദ്‌മശാലീയസമുദായം’

## പുരസ്കാരങ്ങൾ
*മികച്ച യാത്രാവിവരണഗ്രന്ഥത്തിനുള്ള കേരള സാഹിത്യ അക്കാദമി പുരസ്കാരം (1996 - നേപ്പാൾ ഡയറി)
*സഞ്ചാര സാഹിത്യത്തിനുളള സാഹിത്യ അക്കാദമി അവാർഡ് - ലക്ഷദ്വീപ് യാത്രാസ്മരണകൾ 
## അവലംബം


വർഗ്ഗം:യാത്രാവിവരണത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:എഴുത്തുകാർ
വർഗ്ഗം:1937-ൽ ജനിച്ചവർ
വർഗ്ഗം:മേയ് 19-ന് ജനിച്ചവർ
വർഗ്ഗം:2021-ൽ മരിച്ചവർ
വർഗ്ഗം:മേയ് 9-ന് മരിച്ചവർ
മഞ്ഞക്കയ്യുണ്യം

കേരളത്തിൽ അങ്ങോളമിങ്ങോളം കാണുന്ന നിത്യ ഹരിത കള സസ്യമാണ് **മഞ്ഞക്കയ്യുണ്യം**. മഞ്ഞ ഭൃങ്കരാജൻ, കടൽ കയ്യൊണി എന്ന പേരിലും കേരളത്തിൽ ഇവ പൊതുവെ അറിയപ്പെടുന്നുണ്ട്. 

തമിഴ് എന്നതാണ് ഈ ചെടിയുടെ ശാസ്ത്രീയ നാമം. 

തമിഴ്നാട്ടിൽ മഞ്ചൽ കരിസാലങ്കണ്ണി എന്ന പേരിൽ ഈ കാട്ടുചെടി അറിയപ്പെടുന്നു. പീലാഭംഗഗാര എന്ന പേരിലാണ് ഹിന്ദിയിൽ ഇതിന്റ പേര്. പീതഭൃങ്കരാജ എന്നപേരിലാണ് ഇവ സംസ്‌കൃതം ഭാഷയിൽ അറിയപ്പെടുന്നത്. 

വയിലും ഇന്ത്യയിലും ത്തു നിന്നു എത്തിയതാണിത് എന്യി  എങ്കിലും ഏഷ്യയിൽ ഇവ തനത് ചെടിപോലെയാണ് കരുതിവരുന്നത്ഇവയെ കണക്കാക്കുന്നു കടുന്നു. ഇന്ത്യയിലെ ഒട്ടുമിക്ക സംസ്ഥാനങ്ങളിലും ഇത് കൃഷി ചെയ്യുകയോ വ്യാപകമായി വളരുന്ന ഒരു കാട്ടു ചെടിയായി പടർന്നു പന്തലിച്ചു നിൽക്കുകയോ ചെയ്യുന്നു.  
 
## ജീവിതരേഖ
ജലാംശം അധികമുള്ള പ്രദേശങ്ങളിൽ വ്യാപകമായി കാണുന്ന ഇവ ഒറ്റ വിള എടുക്കുന്ന നെൽവയലുകൾ, പുരയിടങ്ങൾ എന്നിവിടങ്ങളിൽ അധികമായി കാണുന്നു. അടക്കാ തോട്ടങ്ങളിൽ പരന്നു വളരുന്നതിനാൽ പറിച്ച മുഴുവൻ അടക്കയും പെറുക്കി എടുക്കാൻ സാധിക്കുന്നില്ല. കന്നുകാലികൾ അധികമായി ഇതു തിന്നാൽ വയറിളക്കം ഉണ്ടാകുന്നു എന്നു ക്ഷീര കർഷകരും പറയുന്നു. മഞ്ഞ പൂക്കളോടെ കൂട്ടമായി വളരുന്ന ഇതു കണ്ണിനു ഇമ്പം നൽകുന്നു. പക്ഷെ നശിപ്പിക്കാൻ ആകുന്നില്ല. ഇതു വേരു പിടിച്ച സ്ഥലങ്ങളിൽ മറ്റുള്ളവ വളരാൻ പ്രയാസം. കാർഷിക ശാസ്ത്രജ്ഞർ നിയന്ത്രണ മാർഗങ്ങൾ അന്വേഷിച്ചു തുടങ്ങിയിട്ടുണ്ട്. 
## അവലംബം

## പുറം കണ്ണികൾ
*USDA PLANTS Profile

വർഗ്ഗം:കളകൾ
വർഗ്ഗം:വൈഡേലിയ
വർഗ്ഗം:ആസ്റ്റെറേസീ സസ്യകുടുംബത്തിൽ ഉൾപ്പെടുന്ന ജനുസ്സുകൾ
ഋണമുക്തി പദ്ധതി

ബ്ലേഡ്‌ മാഫിയയിൽനിന്നു കൊള്ളപ്പലിശയ്‌ക്കു പണം കടമെടുത്തു വലയുന്നവരെ സഹായിക്കാൻ കേരളത്തിലെ സംസ്ഥാനസർക്കാർ രൂപം നൽകിയ പദ്ധതിയാണ് **ഋണമുക്തി പദ്ധതി** . വ്യക്തികളിൽനിന്ന് പണം കടംവാങ്ങിയ 18നും 60നും ഇടയ്ക്ക് പ്രായമുള്ളവർക്ക് സംസ്ഥാനത്തെ ഷെഡ്യൂൾഡ് ബാങ്കുകളിൽ ഈ വായ്പയ്ക്ക് അപേക്ഷിക്കാം. വായ്പ അനുവദിച്ചാൽ ആ തുക കടംനൽകിയവർക്ക് ബാങ്ക് നേരിട്ടുനൽകും. വ്യക്തികൾ അവർ താമസിക്കുന്ന സ്ഥലത്തെ ബാങ്കുകളിലാണ് അപേക്ഷിക്കേണ്ടത്. ഇതിനായി ഓരോ സ്ഥലത്തും പ്രത്യേകം ബാങ്കുകളെ ചുമതലപ്പെടുത്തും. ജില്ലാ ലീഡ് ബാങ്കാണ് ഇത് നിശ്ചയിക്കുക. ഈ ബാങ്കിൽ നിലവിൽ കുടിശ്ശികവരുത്തിയവരുടെ അപേക്ഷ പരിഗണിക്കില്ല. അഞ്ചുവർഷമാണ് വായ്പയുടെ കാലാവധി. വായ്പയെടുക്കുന്നവരുടെ വരുമാനഘടന അനുസരിച്ച് മാസത്തിലൊരിക്കൽ മുതൽ വർഷത്തിലൊരിക്കൽ വരെയുള്ള ഗഡുക്കളായി വായ്പ തിരിച്ചടയ്ക്കാം. 
## നിബന്ധനകൾ
*അരലക്ഷം രൂപ അല്ലെങ്കിൽ വാർഷികവരുമാനത്തിന്റെ 150 ശതമാനം ഇതിലേതാണ് കുറവ് ആ തുകയേ വായ്പയായി ലഭിക്കൂ.
*ഈ വായ്പയ്ക്ക് ഈട് നൽകേണ്ടതില്ല. പകരം ഏതെങ്കിലും കുടുംബാംഗം കൂടി ഇതിന്റെ ബാദ്ധ്യത പങ്കുെവയ്ക്കുമെന്ന് ഒപ്പിട്ടുനൽകണം. അല്ലാത്തവർ വായ്പയുടെ തുകയ്ക്കനുസരിച്ച് ഈട് നൽകണം. 
## അവലംബം


വർഗ്ഗം:ബാങ്കിങ്ങ്
വർഗ്ഗം:കേരള സർക്കാറിന്റെ പദ്ധതികൾ
ക്രിമിയ ജനഹിതപരിശോധന, 2014

2014 മാർ‌ച്ച് 16-ന് ക്രിമിയയിൽ റഷ്യയോട് ചേരണോ വേണ്ടയോ എന്ന വിഷയത്തിൽ നടത്തിയ ജനഹിതപരിശോധനയാണ് ഈ ലേഖനത്തിൽ **ക്രിമിയ ജനഹിതപരിശോധന, 2014** എന്നതുകൊണ്ടുദ്ദേശിക്കുന്നത്. ഉക്രൈനിലെ പ്രദേശങ്ങളായിരുന്ന ക്രിമിയ സ്വയംഭരണ റിപ്പബ്ലിക്കിന്റെയും സെവെസ്റ്റപോളിന്റെയും ഭരണകൂടങ്ങളാണ് ഈ ജനഹിതപരിശോധന നടത്തിയത്. ഹിതപരിശോധനയിലൂടെ ജനങ്ങൾക്ക് റഷ്യൻ ഫെഡറേഷന്റെ ഭാഗമാകണോ അതോ 1992-ലെ ക്രിമിയൻ ഭരണഘടന പുനഃസ്ഥാപിച്ച് ഉക്രൈനിലെ സ്ഥാനവും നിലനിർത്തണോ എന്ന് നിർണ്ണയിക്കാനുള്ള അവസരമാണ് നൽകപ്പെട്ടത്.

ഉക്രൈനിയൻ പ്രസിഡന്റായിരുന്ന വിക്ടർ യാനുകോവിച്ചിനെ പുറത്താക്കിയ 2014-ലെ വിപ്ലവം ഒരു അട്ടിമറിയാണെന്നാണ് ക്രിമിയൻ ഭരണകൂടം കരുതിയത്. ഈ സംഭവവികാസങ്ങളാണ് ഹിതപരിശോധനയിലേയ്ക്ക് നയിച്ചത്. യൂറോപ്യൻ യൂണിയൻ അംഗങ്ങൾ, അമേരിക്ക, കാനഡ തുടങ്ങി മിക്ക രാജ്യങ്ങളും ഈ ഹിതപരിശോധന നിയമവിരുദ്ധമാണ് എന്ന നിലപാടാണെടുത്തത്. ഐക്യരാഷ്ട്രസംഘടനയുടെ സുരക്ഷാസമിതിയിലെ പതിമൂന്ന് അംഗങ്ങൾ ഈ ഹിതപരിശോധന അസാധുവായി കണക്കാക്കണം എന്ന പ്രമേയത്തിനനുകൂലമായി വോട്ടുചെയ്തുവെങ്കിലും റഷ്യ ഇത് വീറ്റോ ചെയ്യുകയും ചൈന തിരഞ്ഞെടുപ്പിൽ നിന്ന് വിട്ടുനിൽക്കുകയുമുണ്ടായി. പൊതുസഭയിൽ പിന്നീട് 100 അനുകൂലവോട്ടുകളോടെ ഈ ഹിതപരിശോധന അസാധുവാണെന്ന പ്രമേയം പാസാക്കുകയുണ്ടായി. ഈ തിരഞ്ഞെടുപ്പിൽ 11 രാജ്യങ്ങൾ എതിർത്ത് വോട്ടുചെയ്യുകയും 58 രാജ്യങ്ങൾ വോട്ടെടുപ്പിൽ നിന്ന് വിട്ടുനിൽക്കുകയും ചെയ്തു. ക്രിമിയൻ ടാടാർ ജനതയുടെ മജ്‌ലിസ് ഹിതപരിശോധനയിൽ നിന്ന് വിട്ടുനിൽക്കുവാൻ ആഹ്വാനം ചെയ്യുകയുണ്ടായി.<

റഷ്യ ഈ ഹിതപരിശോധനയുടെ ഫലം അംഗീകരിക്കുകയുണ്ടായി. കൊസോവൊ ഏകപക്ഷീയമായി സ്വാതന്ത്ര്യം പ്രഖ്യാപിച്ചത് ഒരു കീഴ്വഴക്കം സൃഷ്ടിച്ചിട്ടുണ്ട് എന്നാണ് റഷ്യയുടെ നിലപാട്. പാശ്ചാത്യ പണ്ഡിതർ ഇത്തരം വാദങ്ങളെ ത‌ള്ളിക്കളയുന്നുണ്ട്.<

96.77 ശതമാനം വോട്ടുകളും റഷ്യൻ ഫെഡറേഷനുമായി ചേരുന്നതിന് അനുകൂലമായിരുന്നു. 83.1 ശതമാനമായിരുന്നു വോട്ടിംഗ് നില. മെജ്‌ലിസിന്റെ ഡെപ്യൂട്ടി ചെയർമാൻ യഥാർത്ഥ വോട്ടിംഗ് ശതമാനം 30–40 ശതമാനമായിരുന്നിരിക്കാം എന്ന് പ്രസ്താവിക്കുകയുണ്ടായി. കഴിഞ്ഞ മൂന്നുവർഷത്തെ അഭിപ്രായസർവേ ഫലങ്ങൾ വച്ചുനോക്കിയാൽ റഷ്യയുമായി ചേരുന്നതിനോട് അനുകൂലാഭിപ്രായമുള്ളവർ 34% ആയിരിക്കാമെന്ന് റഷ്യൻ ഭരണകൂടത്തിന്റെ മുൻ ഉപദേഷ്ടാവായ ആൻഡ്രേ ഇല്ലാറിനോവ് പ്രസ്താവിക്കുകയുണ്ടായി.

ഹിതപരിശോധനയെത്തുടർന്ന് സുപ്രീം കൗൺസിൽ ഓഫ് ക്രിമിയയും സെവെസ്റ്റ‌പോൾ സിറ്റി കൗൺസിലും യുക്രൈനിൽ നിന്ന് സ്വാതന്ത്ര്യം പ്രഖ്യാപിക്കുകയും റഷ്യൻ ഫെഡറേഷനിൽ ചേരുവാനുള്ള തീരുമാനമെടുക്കുകയും ചെയ്തു. ഈ ദിവസം തന്നെ റഷ്യ ക്രിമിയയെ ഒരു സ്വതന്ത്ര പരമാധികാര രാഷ്ട്രമായി അംഗീകരിച്ചു.

## കുറിപ്പുകൾ

## അവലംബം

വർഗ്ഗം:ക്രിമിയ
വർഗ്ഗം:ഹിതപരിശോധനകൾ
തിയഡോറോ ഒബിയാങ് നഗ്വിമ എംബസഗോ

1978 മുതൽ 44 വർഷമായി ഇക്വറ്റോറിയൽ ഗിനിയയുടെ പ്രസിഡന്റാണ് **തിയഡോറോ ഒബിയാങ് നഗ്വിമ എംബസഗോ** (ജനനം :  5 ജൂൺ 1942). 
## ജീവിതരേഖ
പട്ടാളക്കാരനായി ജീവിതമാരംഭിച്ച നഗ്വിമ എംബസഗോ, സ്പെയിനിലെ മിലിട്ടറി അക്കാദമിയിൽ പരിശീലനം നേടിയിട്ടുണ്ട്. അമ്മാവൻ ഫ്രാൻസിസ്കോ നഗ്വിമ  രാജ്യത്തിന്റെ ആദ്യ പ്രസിഡന്റായപ്പോൾ ലഫ്നന്റായി ഉയർത്തി. നാഷണൽ ഗാർഡ്സിന്റെ തലവനായും ബിയാകോ  ഗവർണറായും പ്രവർത്തിച്ചു. ക്രൂര പീഡനങ്ങൾക്ക് കുപ്രസിദ്ധിയാർജ്ജിച്ച ബ്ലാക്ക് ബീച്ച് പ്രിസണിന്റെ തലവനായിരുന്നു. 1979ൽ പട്ടാള അട്ടിമറിയിലൂടെ അമ്മാവനെ പുറത്താക്കി പ്രസിഡന്റായി. 1991ൽ പേരിനൊരു ബഹുകക്ഷി ഭരണഘടന തയ്യാറാക്കി. 2004ൽ അട്ടിമറിയെ അതിജീവിച്ചു. 
31 ജനുവരി 2011 മുതൽ 29 ജനുവരി 2012 വരെ ആഫ്രിക്കൻ യൂണിയൻ ചെയർപെഴ്ലണായിരുന്നു. 2021 നവംബറിൽ, 2023 ലെ തിരഞ്ഞെടുപ്പിൽ ആറാം തവണയും സ്ഥാനാർത്ഥിയായി ടിയോഡോറോ ഒബിയാങ് എൻഗേമ എംബാസോഗോയെ അദ്ദേഹത്തിന്റെ പാർട്ടി കോൺഗ്രസിൽ നിയമിച്ചു.

## അവലംബം

## പുറം കണ്ണികൾ

* President Obiang's address to the 63rd session of the United Nations General Assembly, 25 September 2008
* Honorary Consul for Equatorial Guinea
* Who's Africa's Worst Dictator? Hint: It's probably not Robert Mugabe Slate.com
* "Torture and Poverty in Equatorial Guinea", Alexander Smoltczyk, *[[Der Spiegel]]*, 28 August 2006
* Amidst Poverty, Equatorial Guinea Builds Lavish City to Host African Union — video report by *[[Democracy Now!]]*

വർഗ്ഗം:ഇക്വറ്റോറിയൽ ഗിനിയയുടെ പ്രസിഡന്റുമാർ
ലൊറേറ്റൊ ചാപ്പൽ

അമേരിക്കൻ ഐക്യനാടുകളിലെ ന്യൂ മെക്സിക്കോ സംസ്ഥാനത്ത് സാന്താ ഫേയിലുള്ള ഒരു മുൻ റോമൻ കത്തോലിക്കാ പള്ളിയാണ് **ലൊറേറ്റൊ ചാപ്പൽ**. നിലവിൽ ഇത് ഒരു മ്യൂസിയമായും വിവാഹവേദിയായും ഉപയോഗിച്ചുവരുന്നു. ഈ പള്ളിയിലെ ചുരുൾ രൂപത്തിലുള്ള സർപ്പിളചവിട്ടുപടിമൂലമാണ് ("അത്ഭുത ചവിട്ടുപടി") ചാപ്പൽ പ്രസിദ്ധിയാർജ്ജിച്ചത്. ഈ ചവിട്ടുപടി ഫ്രഞ്ച് ആശാരിയായ ഫ്രാൻസ്വാ-ഷോൺ "ഫ്രെഞ്ചി" റോച്ചസ് ആവണം നിർമ്മിച്ചത്. 

## കുരിശിന്റെ വഴി (ചിത്രശാല)

File:Stations of the Cross - I.JPG|ഒന്നാം സ്ഥലം
File:Stations of the Cross - II.JPG|രണ്ടാം സ്ഥലം
File:Stations of the Cross - III.JPG|മൂന്നാം സ്ഥലം
File:Stations of the Cross - IV.JPG|നാലാം സ്ഥലം
File:Stations of the Cross - V.JPG|അഞ്ചാം സ്ഥലം
File:Stations of the Cross - VI.JPG|ആറാം സ്ഥലം
File:Stations of the Cross - VII.JPG|ഏഴാം സ്ഥലം
File:Stations of the Cross - VIII.JPG|എട്ടാം സ്ഥലം
File:Stations of the Cross - IX.JPG|ഒൻപതാം സ്ഥലം
File:Stations of the Cross - X.JPG|പത്താം സ്ഥലം
File:Stations of the Cross - XI.JPG|പതിനൊന്നാം സ്ഥലം
File:Stations of the Cross - XII.JPG|പന്ത്രണ്ടാം സ്ഥലം
File:Stations of the Cross - XIII.JPG|പതിമൂന്നാം സ്ഥലം
File:Stations of the Cross - XIV.JPG|പതിനാലാം സ്ഥലം


## അവലംബം


## പുറത്തേയ്ക്കുള്ള കണ്ണികൾ

* ലൊറേറ്റൊ ചാപ്പലിന്റെ ഹോംപേജ് 
* എഞ്ജിനീയറിങ് അത്ഭുതമോ അതോ വെറും നല്ലൊരു മേസ്തിരിപ്പണിയോ?

വർഗ്ഗം:ന്യൂ മെക്സിക്കോ
നിയമനിർമാണസഭ

നിയമനിർമ്മാണത്തിന് അധികാരമുള്ള തിരഞ്ഞെടുക്കപ്പെട്ട സഭകളെയാണ് **നിയമനിർമ്മാണസഭ (ലെജിസ്ലേറ്റീവ് അസംബ്ലി)** എന്ന് വിളിക്കുന്നത്. ലെജിസ്ലേറ്റീവ് അസംബ്ലി എന്ന പേര് സാധാരണഗതിയിൽ ഉപയോഗിക്കുന്നത്  കോമൺവെൽത്ത് രാജ്യങ്ങളിലാണ്. മറ്റുരാജ്യങ്ങളിലും ഈ പേര് ഉപയോഗിക്കാറുണ്ട്.

## ഇതും കാണുക
*ലെജിസ്ലേറ്റീവ് കൗൺസിൽ
*ഹൗസ് ഓഫ് അസംബ്ലി
റീയൂണിയൻ

840,974 ജനങ്ങൾ വസിക്കുന്ന (2013 ജനുവരിയിലെ കണക്ക്) ഫ്രഞ്ച് നിയന്ത്രണത്തിലുള്ള ഒരു ദ്വീപാണ് **റീയൂണിയൻ** (, ; മുൻപ് *ലെ ബോർബോൺ* എന്ന് അറിയപ്പെട്ടിരുന്നു). ഇന്ത്യാമഹാസമുദ്രത്തിൽ, മഡഗാസ്കറിന് കിഴക്കായി മൗറീഷ്യസിന് 200 കിലോമീറ്റർ തെക്ക്പടിഞ്ഞാറായാണ് ഈ ദ്വീപിന്റെ സ്ഥാനം. മൗറീഷ്യസാണ് ഏറ്റവും അടുത്തുള്ള കര. 

ഭരണപരമായി ഫ്രാൻസിന്റെ ഒരു ഓവർസീസ് ഡിപ്പാർട്ട്മെന്റായാണ് ഈ സ്ഥലത്തെ കണക്കാക്കുന്നത്. മറ്റ് ഓവർസീസ് ഡിപ്പാർട്ട്മെന്റുകളെപ്പോലെ റീയൂണിയൻ ഫ്രാൻസിന്റെ 27 പ്രവിശ്യകളിലൊന്നാണ്. യൂറോപ്പിലെ ഫ്രഞ്ച് പ്രദേശങ്ങളെപ്പോലെ അധികാരങ്ങളുള്ളതും ഫ്രാൻസിന്റെ അവിഭാജ്യഘടകവുമായ പ്രദേശമാണിത്.

റീയൂണിയൻ യൂറോപ്യൻ യൂണിയന്റെയും യൂറോസോണിന്റെയും ഭാഗമാണ്.

## അവലംബം

## ഗ്രന്ഥസൂചി
* James Rogers and Luis Simón.  The Status and Location of the Military Installations of the Member States of the European Union and Their Potential Role for the European Security and Defence Policy (ESDP). Brussels: European Parliament, 2009.  25&nbsp;pp.

## പുറത്തേയ്ക്കുള്ള കണ്ണികൾ

വർഗ്ഗം:ആഫ്രിക്കയിലെ ദ്വീപുകൾ
വർഗ്ഗം:ഇന്ത്യൻ മഹാസമുദ്രത്തിലെ ദ്വീപുകൾ
വർഗ്ഗം:യൂറോപ്യൻ യൂണിയൻ
ചായം (ചലച്ചിത്രം)

ന്യൂഇന്ത്യാ ഫിലിംസിന്റെ ബാനറിൽ എസ്.കെ. നായർ 1973-ൽ നിർമിച്ച മലയാളചലച്ചിത്രമാണ് **ചായം** (English: Chayam (1973 film)).  പി.എൻ. മേനോൻ സംവിധാനം ചെയ്ത ഈ ചിത്രം തിരുമേനി പിക്ചേഴ്സ് വിതരണം ചെയ്ത് കേരളത്തിൽ പ്രദർശനം തുടങ്ങി.

## അഭിനേതാക്കൾ
*ഷീല	
*ശങ്കരാടി	
*രാഘവൻ	
*അടൂർ പങ്കജം
*സി.എ. ബാലൻ	
*ശോഭന (റോജ രമണി)
*സുധീർ

## പിന്നണിഗായകർ
*പി. മാധുരി 
*അടൂർ ഭാസി 
*അയിരൂർ സദാശിവൻ
*ടി.എം. സൗന്ദരരാജൻ

## അണിയറയിൽ
*സംവിധാനം - പി എൻ മേനോൻ
*നിർമ്മാണം - എസ്‌ കെ നായർ
*ബാനർ - ന്യൂ ഇന്ത്യ ഫിലിംസ്
*കഥ, തിരക്കഥ, സംഭാഷണം - മലയാറ്റൂർ രാമകൃഷ്ണൻ
*ഗാനരചന - വയലാർ, കണ്ണദാസൻ
*സംഗീതം - ജി ദേവരാജൻ
*ഛായാഗ്രഹണം - അശോക് കുമാർ
*ചിത്രസംയോജനം - രവി

## ഗാനങ്ങൾ
*ഗാനരചന - വയലാർ, കണ്ണദാസൻ
*സംഗീതം - ജി. ദേവരാജൻ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് ചായം

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി.എൻ. മേനോൻ സംവിധാനം ചെയ്ത ചലച്ചിത്രങ്ങൾവർഗ്ഗം:വയലാർ -ദേവരാജൻ ഗാനങ്ങൾവർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:വയലാറിന്റെ ഗാനങ്ങൾ 
വർഗ്ഗം:മലയാറ്റൂർ രാമകൃഷ്ണൻ കഥയെഴുതിയ ചലച്ചിത്രങ്ങൾ
വർഗ്ഗം:രവികിരൺ ചിതസംയോജനം ചെയ്ത ചലച്ചിത്രങ്ങൾവർഗ്ഗം:മലയാറ്റൂർ രാമകൃഷ്ണൻ തിരക്കഥയെഴുതിയ ചലച്ചിത്രങ്ങൾവർഗ്ഗം:
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:അശോക് കുമാർ ഛായാഗ്രഹണം ചെയ്ത ചലച്ചിത്രങ്ങൾ
ബാലവാടി

ഇന്ത്യയിൽ ഗവണ്മെന്റോ എൻ.ജി.ഒ.കളോ ഗ്രാമപ്രദേശങ്ങളിലോ സാമ്പത്തികമായി പിന്നോക്കം നി‌ൽക്കുന്നവർ വസിക്കുന്ന മേഖലകളിലോ പ്രീസ്കൂൾ വിദ്യാഭ്യാസം നൽകാനായി നടത്തുന്ന സ്ഥാപനങ്ങളാണ് **ബാലവാടികൾ**. പ്രാദേശികമായി ലഭ്യമായ വസ്തുക്കൾ കൊണ്ട് കഴിയുന്നത്ര ഉപകരണങ്ങൾ വിദ്യാഭ്യാസത്തിനായി സൃഷ്ടിക്കുക ഇത്തരം സ്കൂളുകളുടെ പ്രവർത്തനരീതിയാണ്. താരാബായി മോഡക് ആണ് ഇത്തരം വിദ്യാഭ്യാസരീതി വികസിപ്പിച്ചത്. മഹാരാഷ്ട്രയിലെ ഥാനെ ജില്ലയിലെ ഒരു തീരദേശഗ്രാമത്തിൽ 1945-ൽ *നൂതൻ ബാൽ ശിക്ഷൺ സംഘ്* ആണ് ആദ്യത്തെ ബാലവാടി സ്ഥാപിച്ചത്.

മോഡക് *സെൻട്രൽ ബാൽവാടി*, *അങ്കൻ ബാൽവാടി* (*[[anganwadi|അങ്കനവാടി]]*) എന്നിങ്ങനെ രണ്ടുതരം ബാലവാടികൾ വിഭാവനം ചെയ്തിരുന്നു. *സെൻട്രൽ ബാലവാടികൾ* സാധാരണ സ്കൂളുകൾ പ്രവർത്തിക്കുന്ന സമയത്താണ് പ്രവർത്തിക്കുക. അങ്കൻ ബാലവാടികൾ കുട്ടികളുടെ സൗകര്യമനുസരിച്ചുള്ള സമയത്താണ് പ്രവർത്തിക്കുക.
ബാൽവാടി ന്യൂട്രീഷൻ പ്രോഗ്രാം ഈ വിദ്യാലയങ്ങളിലെ വിദ്യാർത്ഥികൾക്ക് ഭക്ഷണം നൽകുന്നതിനുവേണ്ടിയുള്ളതാണ്.

## കൂടുതൽ വായനക്ക്
* *Inside Mumbai Children of the Balwadi: Changing the Face of Education*, by Asha Saraswat. Ices Pub, 2005. ISBN 0974276510.
* *[http://unesdoc.unesco.org/images/0003/000369/036914eb.pdf How to run a Balwadi: sample of a do-it-yourself guide-book]*, by Anutai Wagh. Unesco-UNICEF Co-operative Programme, 1979.

## അവലംബം

## പുറത്തേയ്ക്കുള്ള കണ്ണികൾ
* A balwadi in every village

വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങൾ
കൊങ്കൺ

ഇന്ത്യയുടെ പടിഞ്ഞാറൻ തീരപ്രദേശത്തിലെ മലകളുള്ള ഒരു പ്രദേശമാണ് **കൊങ്ക‌ൺ**, **കൊങ്കൺ തീരം** എന്നീ പേരുകളിൽ അറിയപ്പെടുന്നത്. 760കിലോമീറ്റർ തീരമാണ് ഈ പ്രദേശത്തുള്ളത്. മഹാരാഷ്ട്രയുടെയും, ഗോവയുടെയും തീരദേശജില്ലകൾ ഈ പ്രദേശത്തിന്റെ ഭാഗമാണ്.  ഇതിലും കുറച്ചുകൂടി വിശാലമായ പ്രദേശത്തെ **സപ്തകൊങ്കൺ** എന്ന് വിശേഷിപ്പിച്ചിരുന്നു.

## അവലംബം

## പുറത്തേയ്ക്കുള്ള കണ്ണികൾ

 

വർഗ്ഗം:കൊങ്കൺ
വർഗ്ഗം:കൊങ്കണി
വർഗ്ഗം:ഗോവയുടെ ഭൂമിശാസ്ത്രം
വർഗ്ഗം:ഇന്ത്യയിലെ മേഖലകൾ
എൻ.എൻ. ഇളയത്

കേരള സംഗീതനാടക അക്കാദമിയുടെ സമഗ്ര സംഭാവനയ്ക്കുള്ള പുരസ്‌കാരം നേടിയ നാടക സംവിധായകനാണ്  **എൻ.എൻ. ഇളയത്**  എന്നറിയപ്പെട്ട **എൻ. നാരായണൻ ഇളയത്**(20  ആഗസ്റ്റ്  1940 - 29 ജൂലൈ 2014).
## ജീവിതരേഖ
1940 ആഗസ്റ്റ് 20ന്  ആലപ്പുഴ മണ്ണഞ്ചേരി മണപ്പള്ളി ഇല്ലത്ത് നാരായണൻ ഇളയതിന്റെയും നങ്ങേലി അന്തർജനത്തിന്റെയും പുത്രനായി ജനിച്ചു. പതിനാറാം വയസിൽ കലാജീവിതം ആരംഭിച്ചു. സ്വന്തം നാടകവേദിയായ മലയാള നാടകവേദി,​ എൻ.എൻ. പിള്ളയുടെ വിശ്വകലാസമിതി, വേട്ടക്കുളം ശിവാനന്ദന്റെ കേരള തിയറ്റേഴ്സ്, കോട്ടയം ദേശാഭിമാനി, വൈക്കം മാളവിക, പൂഞ്ഞാർ നവധാര, ചങ്ങനാശേരി ജയകേരള, കൊല്ലം ഉപാസന തുടങ്ങിയ സമിതികളുമായി ബന്ധപ്പെട്ട് പ്രവർത്തിച്ചു. *വസുപഞ്ചകം, ദൈവം ചിരിക്കുന്നു. ഉദയം കിഴക്കു തന്നെ, ഉണരാൻ സമയമായി, മരിക്കാൻ ഞങ്ങൾക്ക് മനസ്സില്ല, തിരക്കഥ, അലയാഴി, കാമധേനു, സമരപുരാണം* തുടങ്ങിയ മുപ്പതോളം  നാടകങ്ങൾക്ക് ജന്മം നൽകി.  
പ്രൊഫഷണൽ നാടകലോകത്ത് "ഇളയച്ഛൻ" എന്ന് സ്നേഹപൂർവം അറിയപ്പെട്ടിരുന്ന ഇളയത്, എസ്.പി. പിള്ള, വിടി. അരവിന്ദാക്ഷമേനോൻ, ചങ്ങനാശേരി നടരാജൻ, വീരരാഘവൻനായർ, കെ.പി.എസ്. ഉണ്ണിക്കൃഷ്ണൻ, ചേർത്തല ലളിത, അംബുജാക്ഷൻ, ലീലാറാണി, ആലപ്പി തങ്കം തുടങ്ങിയവരോടൊപ്പം നാടകവേദിയിൽ പ്രവർത്തിച്ചു. നിരവധി ടെലിവിഷൻ പരമ്പരകളിലും അഭിനയിച്ചു. ഭ്രാന്താലയം, പഞ്ചതന്ത്രം എന്നീ നാടകങ്ങൾ എസ്.പി.സി.എസും നാടക പാഠം ഒന്നാം പാഠം എന്ന പഠനഗ്രന്ഥം കേരള സാംസ്കാരിക വകുപ്പും പ്രസിദ്ധീകരിച്ചു. സത്യൻ അന്തിക്കാടിന്റെ തൂവൽകൊട്ടാരം, സിബി മലയിലിന്റെ പ്രണയവർണങ്ങൾ, ആയിരത്തിൽ ഒരുവൻ, സ്റ്റാലിൻ ശിവദാസ് തുടങ്ങിയ ചലചിത്രങ്ങളിലും അഭിനയിച്ചിട്ടുണ്ട്.  

## നാടകങ്ങൾ
വസുപഞ്ചകം, സർവജ്ഞാനപീഠം, അമരകോശം, ഇതിഹാസം, ദൈവം ചിരിക്കുന്നു, ഉദയം കിഴക്കുതന്നെ, ഉൽപ്രേക്ഷ, ഉണരാൻ സമയമായി, തിരക്കഥ, അലയാഴി, കാമധേനു, സമരപുരാണം, മരിക്കാൻ ഞങ്ങൾക്ക് മനസ്സില്ല തുടങ്ങി മുപ്പതോളം നാടകങ്ങൾ രചിച്ചു. 
## പുരസ്കാരങ്ങൾ
* 2011ൽ കേരള സംഗീത നാടക അക്കാഡമി ഗുരുപൂജാ പുരസ്​കാരം 
*2012ൽ സമഗ്ര സംഭാവനയ്​ക്കുള്ള കേരള സംഗീതനാടക അക്കാദമി പുരസ്​കാരം

## അവലംബം


വർഗ്ഗം:കേരള സംഗീതനാടക അക്കാദമിയുടെ സമഗ്ര സംഭാവനയ്ക്കുള്ള പുരസ്കാരം ലഭിച്ചവർ
വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
വർഗ്ഗം:നാടക സംവിധായകർ
വർഗ്ഗം:1940-ൽ ജനിച്ചവർ
വർഗ്ഗം:ഓഗസ്റ്റ് 20-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ജൂലൈ 29-ന് മരിച്ചവർ
വർഗ്ഗം:ആലപ്പുഴ ജില്ലയിൽ ജനിച്ചവർ
ഇന്ത്യൻ മയിൽ

ഫെസന്റ് കുടുബത്തിൽപ്പെട്ടതും വിവിധവർണ്ണങ്ങളിലുള്ള തുവലുകളുള്ളതുമായ ഒരു വലിയ പക്ഷിയാണ് **ഇന്ത്യൻ മയിൽ** അല്ലെങ്കിൽ **നീലമയിൽ** (*പാവോ ക്രിസ്റ്റേറ്റസ് :Pavo cristatus*) എന്നറിയപ്പെടുന്നത്. ദക്ഷിണേഷ്യയിലാണ് ഇത് കാണപ്പെടുന്നത്. ഇത് ഇന്ത്യൻ ഉപഭൂഖണ്ഡത്തിൽ നിന്നുള്ള ഒരു മയിൽ ഇനമാണ്. ഇത് ഇന്ത്യൻ ഉപഭൂഖണ്ഡത്തിൽ നിന്നാണ് ഉൽഭവിച്ചതെങ്കിലും, അതിനുശേഷം ലോകത്തിലെ വിവിധ ഭാഗങ്ങളിൽ ഈ പക്ഷിയെ മനുഷ്യർ എത്തിച്ചിട്ടുണ്ട്. ലിനേയസ് 1758-ലാണ് ഈ പക്ഷിയെ ആദ്യമായി വർഗ്ഗീകരിച്ചത്. *പാവോ ക്രിസ്റ്റേറ്റസ്* എന്ന പേര് ഇപ്പോഴും ഉപയോഗ‌ത്തിലുണ്ട്. ആൺ മയിൽ നീലനിറത്തോടുകൂടിയതും വിശറിപോലുള്ള തൂവലുകൾ വാലിലുള്ളതുമാണ്. വാലിലെ തൂവലുകളിൽ കണ്ണുകൾ പോലുള്ള പാറ്റേൺ കാണാവുന്നതാണ്. ഇണചേരുന്ന കാല‌ത്ത് ആൺ മയിലുകൾ ഈ തൂവലുകൾ വിടർത്തി പ്രദർശിപ്പിക്കും. പെൺമയിലിന് ഇ‌ത്തരം ഭംഗിയുള്ള വാൽ തൂവലുകളില്ല. പെൺ മയിലുകളുടെ കഴുത്തിന്റെ താഴെ ഭാഗത്ത് പച്ച നിറമാണ്. തൂവലുകൾക്ക് ബ്രൗൺ നിറമാണുള്ളത്. ധാന്യങ്ങൾ, പഴങ്ങൾ, പാമ്പുകൾ, ചെറിയ എലികൾ എന്നിവയാണ് ആഹാരം. ഉച്ചത്തിലുള്ള ശബ്ദം കാരണം ഇവയെ കണ്ടുപിടിക്കാൻ എളുപ്പമാണ്. അടിക്കാടുകളിലൂടെ ഓടി രക്ഷപെടുന്നതാണ് പറക്കുന്നതിനേക്കാൾ ഇവയ്ക്ക് താല്പര്യം. ഇന്ത്യൻ പുരാണങ്ങളിലും ഗ്രീക്ക് മിഥോളജിയിലും ഇവയെപ്പറ്റി പരാമർശമുണ്ട്. മയിൽ ഇന്ത്യയുടെ ദേശീയപക്ഷിയുമാണ്. ഈ പക്ഷിയെ  ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നേച്ചർ (ഐ.യു.സി.എൻ.)  ഏറ്റവും കുറവ് ആശങ്കയുണ്ടാക്കുന്ന വിഭാഗത്തിലാണ് പെടുത്തിയിരിക്കുന്നത്. ആധുനിക എബ്രായ ഭാഷയിൽ മയിൽ എന്ന വാക്ക് "തവാസ്"എന്നാണ്.

## അവലംബം

## കൂടുതൽ വായനയ്ക്ക്
* Galusha, JG; Hill, LM (1996) A study of the behaviour of Indian Peacocks *Pavo cristatus* on Protection Island, Jefferson County, Washington, USA. Pavo 34(1&2):23–31.
* Ganguli, U (1965) A Peahen nests on a roof. *[[Newsletter for Birdwatchers]]* . 5(4):4–6.
* Prakash, M (1968) Mating of Peacocks *Pavo cristatus*. *[[Newsletter for Birdwatchers]]* . 8(6), 4–5.
* Rao, MS; Zaki, S; Ganesh,T (1981) Colibacillosis in a Peacock. Current Science 50(12):550–551.
* Sharma, IK (1969) Habitat et comportment du Pavon (*Pavo cristatus*). Alauda 37(3):219–223.
* Sharma, IK (1970) Analyse ecologique des parades du paon (*Pavo cristatus*). Alauda 38(4):290–294.
* Sharma, IK (1972) Etude ecologique de la reproduction de la paon (*Pavo cristatus*). Alauda 40(4):378–384.
* Sharma, IK (1973) Ecological studies of biomass of the Peafowl (*Pavo cristatus*). Tori 22(93–94):25–29.
* Sharma, IK (1974) Notes ecologique sur le paon bleu, *Pavo cristatus*. Les Carnets de Zoologie 34:41–45.
* Sharma, IK (1981) Adaptations and commensality of the Peafowl (*Pavo cristatus*) in the Indian Thar Desert. Annals Arid Zone. 20(2):71–75.
* Shrivastava, AB; Nair,NR; Awadhiya, RP; Katiyar, AK (1992) Traumatic ventriculitis in Peacock (*Pavo cristatus*). Indian Vet. J. 69(8):755.

## പുറത്തേയ്ക്കുള്ള കണ്ണികൾ

* BirdLife Species Factsheet 
* gbwf.org – India Blue Peafowl 
* Indian peafowl videos, photos & sounds 
* Watch more peacock (Pavo cristatus) video clips from the BBC archive on Wildlife Finder
* First recorded breeding in the wild in Africa 

വർഗ്ഗം:പാവോ (ജീനസ്സ്)
വർഗ്ഗം:ഇന്ത്യയിലെ പക്ഷികൾ
വർഗ്ഗം:ഏഷ്യയിലെ പക്ഷികൾ
വർഗ്ഗം:ഭൂട്ടാനിലെ പക്ഷികൾ
വർഗ്ഗം:നേപ്പാളിലെ പക്ഷികൾ
വർഗ്ഗം:പാകിസ്താനിലെ പക്ഷികൾ
വർഗ്ഗം:ശ്രീലങ്കയിലെ പക്ഷികൾ
വർഗ്ഗം:ഇന്ത്യയുടെ ദേശീയ പ്രതീകങ്ങൾ
വർഗ്ഗം:കേരളത്തിലെ പക്ഷികൾ
റോമാൻസ് ഭാഷകൾ

റോമൻ ഭാഷയായ ലാറ്റിനിൽ നിന്ന് ഉത്ഭവിച്ച ഭാഷകളാണ് **റോമാൻസ് ഭാഷകൾ**. തെക്ക് പടിഞ്ഞാറൻ യൂറോപ്യൻ രാജ്യങ്ങളിലാണ് ഈ ഭാഷകൾക്ക് പ്രാമുഖ്യമുള്ളത്.

വർഗ്ഗം:റോമാനിക് ഭാഷകൾ
കെ. രാജഗോപാൽ (ചിത്ര സംയോജകൻ)

കെ. രാജഗോപാൽ എന്ന പേരിലുള്ള മറ്റുള്ളവരെക്കുറിച്ചറിയാൻ ദയവായി കെ. രാജഗോപാൽ (വിവക്ഷകൾ) കാണുക. 

മലയാള സിനിമയിലെ ചിത്രസംയോജകരിൽ ഒരാളാണ് **കെ. രാജഗോപാൽ**.  

## ജീവിതരേഖ
മാതക്കോട് വീട്ടിൽ കൃഷ്ണൻ കുട്ടി പണിക്കരുടെയും, കുന്നംപള്ളി വീട്ടിൽ പത്മാവതിയുടെയും ഇളയ പുത്രനായി പാലക്കാട് ജില്ലയിലെ കൊല്ലങ്കോട്, പനങ്ങാട്ടിരി ദേശത്ത് ജനിച്ചു. പ്രാഥമിക വിദ്യാഭ്യാസം പനങ്ങാട്ടിരി യു പി സ്കൂളിലും,  കൊല്ലങ്കോട് രാജാസ്‌ ഹൈസ്കൂളിലുമായി നിർവ്വഹിച്ചു. ചെന്നൈയിൽ സ്ഥിരതാമസമാക്കിയ രാജഗോപാൽ വിവാഹിതനാണ്. ഭാര്യ ലിൻഡ ജെനെറ്റ് അദ്ധ്യാപികയാണ്. പ്രഭാകരൻ, ചെന്താമരാക്ഷൻ, ജയരാമൻ, വേശു, സരോജിനി, പ്രസന്ന എന്നിവർ സഹോദരീ സഹോദരന്മാരാണ്. സഹോദരീ പുത്രൻ, ശ്രീഹരി, രാജഗോപാലിൻറെ അസോസിയേറ്റാണ്.   

## ചലച്ചിത്രരംഗത്ത്
1971 –ൽ മദ്രാസിൽ പ്രശസ്ത ഫിലിം എഡിറ്റർ ജി. വെങ്കിട്ടരാമൻറെ ശിക്ഷണത്തിൽ പരിശീലനം ആരംഭിച്ചു. ജ്യേഷ്ഠ സഹോദരൻ പ്രഭാകരനും, പനങ്ങാട്ടിരി സ്വദേശിയും, തമിൾ-മലയാളം സിനിമാ രംഗത്തെ പ്രഗല്ഭ ഛായാഗ്രാഹകനും സംവിധായകനുമായ പി എൻ സുന്ദരവുമായിരുന്നു മാർഗ ദർശികൾ. തുടർന്ന് ജി വെങ്കിട്ടരാമൻറെ മുഖ്യ സഹായിയായി ഏകദേശം ഇരുന്നൂറിലേറെ ചിത്രങ്ങൾക്ക് വേണ്ടി പ്രവർത്തിച്ചു.

ആദ്യ ചിത്രം, ക്ഷേത്രം (1976) എന്ന ബ്ലാക്ക്‌ & വൈറ്റ് ചിത്രമായിരുന്നു. ഈ ചിത്രം റിലീസ്‌ ചെയ്യപ്പെടാതെ പോയി. പിന്നീട് കൊല്ലങ്കോട് രാജാസ്‌ ഹൈസ്കൂളിലെ സഹപാഠിയും, പ്രശസ്ത സംവിധായകനുമായ  പി ചന്ദ്രകുമാർ  സംവിധാനം ചെയ്ത "തീരെ പ്രതീക്ഷിക്കാതെ" എന്ന ചിത്രമാണ് ആദ്യമായി റിലീസ്‌ ചെയ്യപ്പെട്ടത്.

സത്യൻ അന്തിക്കാട്, കമൽ എന്നീ പ്രഗല്ഭ സംവിധായകരുടെ കൂടെ ധാരാളം സിനിമകളിൽ ചിത്രസംയോജകനായി പ്രവർത്തിച്ചിട്ടുണ്ട്. ഇവരോടൊപ്പം എഡിറ്ററായി പ്രവർത്തിച്ച പ്രധാനപ്പെട്ട സിനിമകൾ "സന്മനസ്സുള്ളവർക്ക് സമാധാനം, സന്ദേശം, പട്ടണ പ്രവേശം, പെരുവണ്ണാപുരത്തെ വിശേഷങ്ങൾ, മഴവിൽക്കാവടി, പൊന്മുട്ടയിടുന്ന താറാവ്, പാവം പാവം രാജകുമാരൻ, അർത്ഥം, കളിക്കളം, ഉള്ളടക്കം, സസ്നേഹം, തലയിണ മന്ത്രം, മഴയെത്തും മുൻപേ, അഴകിയ രാവണൻ, ഈ പുഴയും കടന്ന്, തൂവൽ കൊട്ടാരം, വീണ്ടും ചില വീട്ടുകാര്യങ്ങൾ, നിറം, കൊച്ചു കൊച്ചു സന്തോഷങ്ങൾ, ഗദ്ദാമ, സെല്ലുലോയിഡ്, നടൻ, ഭാഗ്യദേവത, രസതന്ത്രം, സ്നേഹവീട്, ഒരു ഇന്ത്യൻ പ്രണയകഥ" എന്നിവയാണ്. കൂടാതെ ഏതാനും ഹിന്ദി, തമിഴ്, ഇംഗ്ലീഷ്, അറബിക് ചിത്രങ്ങൾക്ക് വേണ്ടിയും പ്രവർത്തിച്ചിട്ടുണ്ട്.

## എഡിറ്റ് ചെയ്ത സിനിമകൾ
### മലയാളം

### തമിഴ്
#പിരിയാത വരം വേണ്ടും (2001)
#കണ്ണാ ഉന്നൈ തേടുകിറേൻ (2002)
#ഉനക്കാഗ എൻ കാതൽ (2010)
#Nenjirukkum varai ninaivirukkum(2011)
#Palakadu Madhavan(2015)

### ഹിന്ദി
* Khuli khidki(1989)
* Zameer(2005)

### ഇംഗ്ലീഷ്
*Pirate’s blood (2008)

### അറബിക്
*Al-boom

### ജി വെങ്കിട്ടരാമൻറെ കൂടെ
; സഹായിയായി 

; മുഖ്യ സഹായിയായി

## പുരസ്‌കാരങ്ങൾ
* 2012 - ഏറ്റവും നല്ല ചിത്ര സംയോജകൻ : പി.എ ബക്കർ ഫൗണ്ടേഷൻ പുരസ്കാരം- ചിത്രം : സെല്ലുലോയിഡ്.
*2013 കേരളസംസ്ഥാന ചലച്ചിത്രപുരസ്കാരം, മികച്ച ചിത്രസംയോജകൻ (ഒരു ഇന്ത്യൻ പ്രണയകഥ) 
*2014 ഫിലിം പ്രൊഡ്യൂസേഴ്സ് അസോസിയേഷൻ പുരസ്ക്കാരം,മികച്ച ചിത്രസംയോജകൻ(സെല്ലുലോയിഡ്) 

## അവലംബങ്ങൾ

## പുറം കണ്ണികൾ
* 
* റാങ്കർ.കോം - കെ.രാജഗോപാൽ എഡിറ്റു ചെയ്ത ചിത്രങ്ങളുടെ പട്ടിക 
* Moviebuff-കെ.രാജഗോപാൽ എഡിറ്റു ചെയ്ത ചിത്രങ്ങളുടെ പട്ടിക
* Mubi.com-കെ.രാജഗോപാൽ എഡിറ്റു ചെയ്ത ചിത്രങ്ങളുടെ പട്ടിക

വർഗ്ഗം:1952-ൽ ജനിച്ചവർ
വർഗ്ഗം:മലയാളചലച്ചിത്ര ചിത്രസംയോജകർ
വർഗ്ഗം:മികച്ച ചിത്രസംയോജകനുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ
ഓക്ക് (മരം)

***ക്വർകസ്*** (; എന്ന ജീനസിൽ പെടുന്ന വൃക്ഷമോ കുറ്റിച്ചെടിയോ ആണ് **ഓക്ക്** എന്നറിയപ്പെടുന്നത്   600 സ്പീഷീസുകൾ നിലവിലുണ്ട്. ഓക്ക് എന്ന പേര് ഇതുമായി ബന്ധമുള്ള സ്പീഷീസുകളിൽ പെട്ട മരങ്ങൾക്കും സാധാരണഗതിയിൽ ഉപയോഗിക്കാറുണ്ട്. ഉത്തരാർദ്ധഗോളത്തിലാണ് ഈ വൃക്ഷങ്ങൾ കാണപ്പെടുന്നത്. ഇലപൊഴിക്കുന്നതും നിത്യഹരിതമായതുമായ സ്പീഷീസുകൾ ഇക്കൂട്ടത്തിലുണ്ട്. തണുത്ത പ്രദേശങ്ങൾ മുതൽ ഭൂമദ്ധ്യരേഖയോട് ചേർന്ന പ്രദേശങ്ങൾ വരെ ഈ വൃക്ഷങ്ങൾ കാണപ്പെടുന്നു. ഏഷ്യയിലും അമേരിക്കൻ ഭൂഖണ്ഡങ്ങളിലും ഇവ കാണപ്പെടുന്നുണ്ട്. അമേരിക്കയിലും മെക്സിക്കോയിലും ചൈനയിലും ധാരാളം സ്പീഷീസ് ഓക്കുകളുണ്ട്.

## അവലംബം

## ഗ്രന്ഥസൂചി
* Byfield, Liz (1990) *An oak tree*, Collins book bus, London : Collins Educational, ISBN 0-00-313526-8
* Philips, Roger.  Trees of North America and Europe, Random House, Inc., New York ISBN 0-394-50259-0, 1979.
* Logan, William B. (2005) *Oak : the frame of civilization*, New York ; London : W.W. Norton, ISBN 0-393-04773-3
* Paterson, R.T. (1993) *Use of trees by livestock*, **5**:  *Quercus*, Chatham : Natural Resources Institute, ISBN 0-85954-365-X
* Royston, Angela (2000) *Life cycle of an oak tree*, Heinemann first library, Oxford : Heinemann Library, ISBN 0-431-08391-6
* Savage, Stephen (1994) *Oak tree*, Observing nature series, Hove : Wayland, ISBN 0-7502-1196-2
* Tansley, Arthur G., Sir (1952) *Oaks and oak woods*, Field study books, London : Methuen.
* Żukow-Karczewski, Marek. *Dąb – król polskich drzew* (Oak – the king of the Polish trees), "AURA" (A Monthly for the protection and shaping of human environment), 9/88.

## പുറത്തേയ്ക്കുള്ള കണ്ണികൾ

* ''Flora of China'' – ''Cyclobalanopsis''
* Flora Europaea: ''Quercus''
* Oaks from Bialowieza Forest 
* Common Oaks of Florida
* Oaks of the world
* The Global Trees Campaign  The Red List of Oaks and Global Survey of Threatened Quercus
* Latvia - the land of oaks 
* Janka Hardness Scale   – The Janka Hardness Scale for many Exotic and Domestic species
* 

വർഗ്ഗം:ക്വെർകസ്
വർഗ്ഗം:സസ്യങ്ങളുടെ നാട്ടുഭാഷയിലെ പേരുകൾ
വർഗ്ഗം:ഫാഗേസീ
കലീന്യിൻഗ്രാഡ് ഒബ്ലാസ്റ്റ്

റഷ്യയുടെ ഫെഡറൽ നിയന്ത്രണത്തിലുള്ള ഒരു പ്രദേശമാണ് **കലീന്യിൻഗ്രാഡ് ഒബ്ലാസ്റ്റ്** (, *കലീന്യിൻഗ്രാഡ്സ്കായ ഒബ്ലാസ്റ്റ്*). റഷ്യയുമായി കരമാർഗ്ഗം ബന്ധമില്ലാത്ത ഒരു എക്സ്‌ക്ലേവാണിത്. ബാൾട്ടിക് തീരത്താണ് ഇത് സ്ഥിതി ചെയ്യുന്നത്. 2010-ലെ റഷ്യൻ സെൻസസ് അനുസരിച്ച് ജനസംഖ്യ 941,873 ആണ്.

കിഴക്കൻ പ്രഷ്യയുടെ ഭാഗമായിരുന്നു ഈ പ്രദേശം. ഒന്നാം ലോകമഹായുദ്ധം മുതൽ 1945 വരെ ഈ പ്രദേശം ജർമനിയുടെ ഒരു എക്സ്‌ക്ലേവായിരുന്നു. 1945-ൽ ഈ പ്രദേശം റഷ്യ പിടിച്ചെടുത്തു. യുദ്ധം അവസാനിക്കും വരെ റഷ്യൻ സൈന്യം ഇവിടെ തുടർന്നു. ഈ പ്രദേശം പിന്നീട് പോസ്റ്റ്ഡാം ഉടമ്പടി പ്രകാരം സോവിയറ്റ് യൂണിയന്റെ ഭാഗമായി. ഇവിടം റഷ്യൻ സോവിയറ്റ് ഫെഡറേറ്റീവ് സോഷ്യലിസ്റ്റ് റിപ്പബ്ലിക്കിന്റെ ഭാഗമാവുകയായിരുന്നു. തദ്ദേശവാസികളായ ജർമൻ വംശജർ കൊല്ലപ്പെടുകയോ നാടുവിടുകയോ ചെയ്തു. പിന്നീട് റഷ്യക്കാർ ഇവിടെ താമസമാവുകയും റഷ്യൻ ഭൂരിപക്ഷപ്രദേശമായി ഇവിടം മാറുകയും ചെയ്തു.

തെക്ക് പോളണ്ട്, കിഴക്കും വടക്കും ലിത്വേനിയ, പടിഞ്ഞാറ് ബാൾട്ടിക് കടൽ എന്നിവയാണ് ഒബ്ലാസ്റ്റിന്റെ അതിർത്തികൾ. സോവിയറ്റ് യൂണിയന്റെ തകർച്ചയ്ക്കും പോളണ്ടിന്റെയും ലിത്വാനിയയുടെയും യൂറോപ്യൻ യൂണിയൻ, നാറ്റോ പ്രവേശനങ്ങൾക്കും ശേഷം കാലീന്യിൻഗ്രാഡ് ഒറ്റപ്പെട്ട അവസ്ഥയിലാണ്. വിസയില്ലാതെ റഷ്യയിലേയ്ക്ക് ഇവിടത്തുകാർക്ക് കടൽമാർഗ്ഗമോ വിമാനമാർഗ്ഗമോ മാത്രമേ യാത്രചെയ്യാനാകൂ.

ഇവിടുത്തെ ഏറ്റവും വലിയ പട്ടണവും ഭരണകേന്ദ്രവുമാണ് കാലീന്യിൻഗ്രാഡ് (പഴയ പേര് കോണിഗ്‌സ്ബെർഗ് എന്നായിരുന്നു). സോവിയറ്റ് രാഷ്ട്രത്തലവനായ മിഖായേൽ കാലീന്യിന്റെ പേരാണ് ഈ സ്ഥലത്തിന് നൽകിയിട്ടുള്ളത്.

ഈ പ്രദേശത്തിന് ഒരു പ്രത്യേക സാമ്പത്തികമേഖലാപദവി റഷ്യ നൽകിയിട്ടുണ്ട്. 2006-ലെ സ്ഥിതിയനുസരിച്ച് റഷ്യയിൽ വിൽക്കുന്ന മൂന്ന് ടെലിവിഷനുകളിൽ ഒന്ന് ഇവിടെ നിർമിച്ചതായിരുന്നു. ഇരുപത്തൊന്നാം നൂറ്റാണ്ടിൽ റഷ്യയിൽ ജനസംഖ്യാവളർച്ച ഉണ്ടാകാൻ സാദ്ധ്യതയുള്ള പ്രദേശങ്ങളിലൊന്നാണിത്.

## അവലംബം

*Simon Grunau, Preußische Chronik. Hrsg. von M. Perlbach etc., Leipzig, 1875.
*A. Bezzenberger, Geographie von Preußen, Gotha, 1959
*

## പുറത്തേയ്ക്കുള്ള കണ്ണികൾ

*Official website of Kaliningrad Oblast  
*A. Liucija Arbusauskaité *"[http://www.imis.uni-osnabrueck.de/pdffiles/imis12.pdf The Soviet Policy Towards the "Kaliningrad Germans" 1945-1951] "* chapter in "Themenheft: Eingliederung und Ausgrenzung. Beiträge aus der Historischen Migrationsforschung. Hrsg.: Jochen Oltmer Osnabrück: IMIS, 1999. ISSN 0949-4723
*Master's thesis by Sergey Naumkin on the possibility of Kaliningrad integrating with the EU as a special economic zone
*''Life in Kaliningrad Oblast'' 
*''Spuren der Vergangenheit / Следы Пρошлого'' (Traces of the past)  This site by W.A. Milowskij, a Kaliningrad resident, contains hundreds of interesting photos, often with text explanations, of architectural and infrastructural artifacts of the territory's long German past.  
*City and Reagen News 

വർഗ്ഗം:റഷ്യയുടെ ഭൂമിശാസ്ത്രം
വർഗ്ഗം:കലീന്യിൻഗ്രാഡ് ഒബ്ലാസ്റ്റ്
വർഗ്ഗം:പ്രഷ്യയുടെ ചരിത്രം